Irekia Eusko Jaurlaritza - Gobierno Vasco :: EHAA xedapena 201801654\nEBAZPENA, 2017ko apirilaren 7koa, Ingurumeneko sailburuordearena, zeinaren bidez aldatu eta berrikusi egiten baita Sociedad Financiera y Minera SA -Añorgako fabrika– enpresari emandako ingurumen-baimen bateratua, zementua fabrikatzeko, Donostiako udal-mugartean (Gipuzkoa).\nHurrenkenaren zenbakia: 201801654\n2012/12/14an argitaratutako 2008/05/08ko EBAZPENA aldatzen du \nIngurumen sailburuordearen 2008ko maiatzaren 8ko Ebazpenaren bidez, Ingurumenaren gaineko Eraginaren Adierazpena egin zen eta zementua ekoizteko jarduerarako Ingurumen Baimen Bateratua eman zen. Jarduera hori Donostiako (Gipuzkoa) udalerriaren Añorga auzoan sustatzen du Sociedad Financiera y Minera, SA –Añorgako fabrika– enpresak.\nIngurumen, Lurralde Plangintza, Nekazaritza eta Arrantzako sailburuaren 2009ko apirilaren 30eko Aginduaren bidez Sociedad Financiera y Minera SA –Añorgako fabrika– enpresak 2008ko maiatzaren 8ko Ebazpenaren aurka jarritako gora jotzeko errekurtsoa ebatzi zen.\nOrduan Ingurumeneko sailburuordea zenaren 2012ko uztailaren 27ko Ebazpenaren eta Ingurumeneko sailburuordearen 2013ko maiatzaren 29ko eta 2015eko urtarrilaren 19ko Ebazpenaren bidez aldatzen da Sociedad Financiera y Minera SA –Añorgako fabrika– enpresari emandako 16-I-01-000000000015 ingurumen-baimen bateratua, zementua fabrikatzeko, Donostiako udal-mugartean (Gipuzkoa).\n2016ko maiatzaren 19an Sociedad Financiera y Minera SA –Añorgako fabrika– enpresak fabrikaren sarbide berriak eta zubi-garabia aldatzeko eskaria aurkeztu zuen.\n2016ko abenduaren 22an, ingurumen-organoak, baimena berrikuste aldera, honako hauek igor zezala eskatu zion Sociedad Financiera y Minera SA –Añorgako fabrika– enpresari: eskura dauden teknika onenak, ondorioetan deskribatutako horiek aplikatuz gero instalazioaren funtzionamendua nolakoa litzatekeen dioen konparaketa, lurzoruei buruzko informazio eguneratua eta oinarrizko txostenari buruzko aurreikuspena.\n2016ko abenduaren 30ean, Sociedad Financiera y Minera SA –Añorgako fabrika– enpresak ingurumen-baimen bateratua berrikusteko eskatutako dokumentazioa aurkeztu zuen.\nAurkeztutako agiriak nahikoak zirela egiaztatu ondoren, Ingurumeneko sailburuordearen ebazpenaren bidez, Sociedad Financiera y Minera SA –Añorgako fabrika– enpresaren ingurumen-baimen bateratuaren berrikuspena jendaurrean jartzea erabaki zen, hilabeteko epean, egoki iritzitako alegazioak aurkezteko. Horrenbestez, Euskal Herriko Agintaritzaren Aldizkarian eta Gipuzkoako Aldizkari Ofizialean argitaratu zen, bietan 2017ko urtarrilaren 10ean.\n2017ko urtarrilaren 25ean, URA – Uraren Euskal Agentziak Sociedad Financiera y Minera SA –Añorgako Fabrika– enpresari informazio osagarria aurkezteko eskatu zion, eta informazio hori 2017ko otsailaren 14an entregatu zuen.\n2017ko martxoaren 9an, Sociedad Financiera y Minera SA –Añorgako fabrika– enpresak 16-I-01-000000000015 baimena aldatzeko eskatu zuen, hau lortzeko:\n– Hondakin jakin batzuen izena eta kodea aldatzea, eta araudian gaur egun duten izenera eguneratzea.\n– Animalia-irinetan kloroaren kontrola ezabatzea.\n– Gutxieneko PCIa ezabatzea erregai alternatiboetarako parametro mugatzaile gisa, edo ñabardura bat sartzea: hondakin arriskutsuak balorizatzeko soilik eskatu behar dela.\n– Irinetako sufrearen eta pneumatikoen edukiari buruzko zehaztapenak eguneratzea.\n– AKDJ jardueraren kodea zuzentzea, labearen fokurako.\n– Ubidera isuritako emariaren gehieneko kopurua berrikustea.\n– Ur sanitarioen isurketarako parametroen taula ezabatzea.\n– Euri-uretan egindako isurketen balioak aldatzea DQOrako, solido esekietarako, burdinarako eta olio eta koipeetarako.\n– Isurketak kontrolatzeko kanona eguneratzea.\n– E.1 atalean ezarrita dagoen ECA kontroleko taula ezabatzea.\n– F.1.a atalean immisioaren kontrolerako proposamenari buruzko paragrafoa ezabatzea.\n– V1 puntuan burdina-isurketaren hiru hilez behingo kontrola ezabatzea.\n– Urak kontrolatzeko metodo estandarrak aipatzen dituen paragrafoa ezabatzea.\n– Isurketen kontrolak hilabeteko epean Uraren Euskal Agentziari igortzearen aipamena ezabatzea.\n– Adierazleei buruzko F.4 atala ezabatzea.\n2017ko apirilaren 5ean, abenduaren 16ko 1/2016 Legegintzako Errege Dekretuaren 20. artikulua aplikatuz (Dekretu horrek kutsaduraren prebentzio eta kontrol integratuari buruzko Legearen testu bategina onartzen du), espediente guztia Sociedad Financiera y Minera, SA –Añorgako fabrika– enpresaren esku ipini zen, Ingurumen, Lurralde Plangintza eta Etxebizitza Sailak egindako ebazpen-proposamenaren zirriborroa barne.\na) Eskura dauden teknika onenei loturiko isurketa-mailak gaindituko ez dituzten isurketaren muga-balioak ezartzea. Isurketaren muga-balio horiek denbora-tarte berentzat edo laburragoentzat ezarriko dira, eskura arri dauden teknika onenei loturiko isurketa-balioen erreferentzia baldintza beretan.\nb) a) idatzi-zatian adierazitakoen desberdinak izango diren isurketaren muga-balioak ezartzea, balioei, denbora-tarteei eta erreferentzia-baldintzei dagokienez.»\nBestalde, 815/2013 Errege Dekretuaren 2. eranskineko 2.1 atalak xedapen bereziak finkatzen ditu beste hainbatekin batera hondakinak errausten dituzten zementu-labeetarako, eta ezartzen duenez, organo eskudunak salbuespenak baimendu ahalko ditu COT eta SO\nBere garaian organo honen aurrean egiaztatuta geratu zenez, instalazioaren SO\n– Isurketen arloko kontrol-metodoei buruzko paragrafoa ezabatzea.\n– F.2 puntuaren (immisio atmosferikoak) proposamenari buruzko paragrafoa ezabatzea.\n– Adierazleen atala ezabatzea.\nSociedad Financiera y Minera, SA –Añorgako fabrika– enpresaren jardueraren ondorioz garrantzizko substantzia arriskutsuen emisioa gertatzen da; beraz, lurzorua eta lurpeko urak kutsatzea eragin daitekeela kontuan hartuta, sei hileko epean, lurzoruaren eta lurpeko uren egoera zehazteko txosten bat egiteko eskatzea dagokio, jarduera behin betiko amaitzen denean konparazio kuantitatiboa egin ahal izateko.\nLehenengoa.– Aldatzea eta berrikustea Sociedad Financiera y Minera SA –Añorgako fabrika– enpresari emandako ingurumen-baimen bateratua, eta baimenaren baldintzak egokitzea 2013ko martxoaren 26ko Betearazpen Erabakiari. 2008ko maiatzaren 8ko Ebazpenaren bidez emandako erabaki horrek eskura dauden diren teknologia onenen inguruko ondorioak ezartzen ditu zementua, karea eta magnesio-oxidoa ekoizteko jarduerarako (2013/163/EB Erabakia). Horren haritik, baimen horren Lehenengo eta Bigarren idatzi-zatiak honela geratuko dira idatzita:\n«Lehenengoa.– Sociedad Financiera y Minera SA –Añorgako fabrika– enpresak ordezko erregaia erabiltzeari buruz, Ingurumen Eraginaren aldeko Adierazpena egitea. Zementua fabrikatzeko instalazioan erabiliko da Hondakin Arriskutsuetatik Eratorritako Erregai (HAE) berria, Donostia udalerrian, eta Ebazpen honen hirugarren atalean zehaztutako baldintzei jarraituko die.\nIngurumenaren gaineko Eraginaren Adierazpen hau egiteko, kontuan hartu dira hondakinak erregai eta lehengai gisa erabiltzearen ondorioz sor litezkeen eragin sinergiko eta metakorrak.»\nBigarrena.– Sociedad Financiera y Minera SA –Añorgako fabrika– enpresari (sozietatearen helbidea: Almeriako Errepidea, 8. km, Malaga, IFK: A-28-036408) Ingurumen Baimen Bateratua ematea, Donostia udalerrian zementua fabrikatzeko jarduera garatzeko, Ebazpen honen hirugarren atalean zehaztutako baldintzei jarraikiz.\nJarduera Kutsaduraren Prebentzio eta Kontrol Integratuari buruzko uztailaren 1eko 16/2002 Legearen 1. eranskineko 3.1 kategorian sartuta dago: «Zementua eta/edo klinkerra labe birakarietan fabrikatzeko instalazioak –egunean 500 tona baino gehiago ekoizteko ahalmenarekin–, edo kare-labe birakarietan edo beste mota bateko labeetan fabrikatzeko instalazioak –egunean 50 tona baino gehiago ekoizteko ahalmenarekin–».\nSociedad Financiera y Minera, SA –Añorgako fabrika– enpresaren instalazioak Donostiako udal mugarteko Añorga auzoan daude, eta guztira 200.000 m2-ko azalera hartzen dute.\nProiektuak Eskura dauden Teknika Onentzat (ETO) jotzen diren instalazioak eta ekipamenduak ditu, erreferentziako agiri hauen arabera: Reference Document on Best Available Techniques in the Cement and Lime Manufacturing Industries (2001); eta zementua fabrikatzeko Espainiako Teknika Erabilgarri Onenen Gidaliburua (2003). Instalazioan ezarritako neurrietako batzuk honako hauek dira: etapa anitzeko zikloien aurreberogailu eta aurrekiskalgailudun labe birakaria, aurrekiskalgailuko konbustio-prozesuaren kontrolerako sistema (CO gehiegi sortzea ekiditeko) eta erregaien elikagailu automatikoak (prozesuaren hornidura egonkorra eta uniformea izatea egiten dute); NOx isurtzeak murrizteko sistema instalatuko da (NOx isurtze baxuko erregailua); etapa anitzeko trukagailu eta aurrekiskalgailudun lehorketa bidezko labeetan SO\nHirugarrena.– Sociedad Financiera y Minera, SA –Añorgako fabrika– enpresak Donostiako udal mugartean sustatutako zementua fabrikatzeko jarduerarako honako baldintza eta eskakizun hauek ezartzea:\nA) Erantzukizun zibileko aseguru bat eratu beharko da bi milioi (2.000.000) euroko zenbatekoaz, ondorengoak estaliko dituena: hirugarren pertsonei edo horien ondasunei sortutako balizko kalteengatiko kalte-ordainak, eta baimen honek onartutako jardueraren ondorioz ingurumen aldatua konpondu eta berreskuratzeko kostuak.\nB) D puntuan azaldutako tramitazioa osatu bada, eta Organo horrek aldeko jarrera erakutsi badu, Sociedad Financiera y Minera, SA –Añorgako fabrika– enpresak seiehun mila (600.000) euroko fidantza emango du, hondakin toxiko eta arriskutsuei buruzko 20/1986 Oinarrizko Legea betearazteko oinarrizko araudia onartzen duen uztailaren 20ko 833/1988 Errege Dekretuaren 28. artikuluaren 2. idatzi-zatian ezarritako baldintzetan, eta artikulu horren 3. atalean aurreikusitako edozein modutan eratu ahalko da. Fidantza horren zenbatekoa hondakin arriskutsuak tratatu eta gordetzeko gehienezko ahalmenen arabera zehazten da.\nJarritako fidantza ez da itzuliko, Ingurumen Sailburuordetzak Sociedad Financiera y Minera, SA –Añorgako fabrika– enpresak sustatutako hondakin arriskutsuak kudeatzeko jarduera uztea baimendu arte edo bere garaian jarduera uzteko finkatutako baldintzak bete arte; baldintza horiek, betiere, lurzoruaren kalitate-adierazpenean ezartzen diren betekizunak barne hartuko dituzte.\nC) Instalazioaren kudeaketaz zehazki arduratuko den pertsona bat egongo da. Sociedad Financiera y Minera SA –Añorgako fabrika– enpresak Ingurumen Sailburuordetzari arduradun horren datu hauek jakinarazi beharko dizkio: izen-abizenak, helbidea eta titulazioa, eta datu horien inguruan gerta litezkeen aldaketak.\nD) E.2.1.b.2 puntuan aurreikusitako hondakinen kudeaketa egiteko, aurretiaz Organo honi kontsulta egin beharko zaio, proiektuen Ingurumen eraginaren ebaluazioari buruzko Legearen testu bateratua onetsi zuen 1/2008 Legegintzako Errege Dekretuaren 14.2 artikuluak ezartzen duenaren arabera.\nE) Sustatzaileak Ingurumen Sailburuordetzan aurkeztu dituen agirietan aurreikusi bezala burutuko dira neurri babesle eta zuzentzaileak, indarrean dagoen araudiaren arabera eta atal hauetan ezarritakoari jarraituz:\nE.1.– Obrako baldintza orokorrak eta instalazioen kontserbazioa.\nE.1.1.– Jardunbide egokiak lanen garapenean.\na) Lurzoruaren gainean gauzatzen diren lanak nahiz horretarako beharrezkoak diren bestelako jarduera osagarriak Sociedad Financiera y Minera SA –Añorgako fabrika– enpresako instalazioaren mugapean burutuko dira. Ahalik eta gehien murriztuko da obrako makinak eta ibilgailuak aipatu mugetatik kanpo zirkulatzea.\nb) Soinuek ingurunean duten eragina minimizatuko da, lanean diharduten makinen eta ibilgailuen mantentze-lan egokien bitartez, eta gai horretarako indarrean den araudia betez.\nc) Ibilgailuen eta laneko makinen garbiketa- eta mantentze-lanak, eta erregaiaren karga eta deskarga, tailerretan edo behar bezala egokitutako guneetan egingo dira, zola iragazgaitza eta efluenteak biltzeko sistema dituela, lurzorua eta ura olioen eta erregaien bidez kutsatzea ekiditeko.\nd) Drainatze-sare naturalera ahalik eta hondakin fin gutxien isuriz egingo dira lanak. Horretarako, obraren ondoriozko ur kutsatua bildu eta fabrikako euri-uraren sare orokorrera eramango dira, eta isuri aurretik dekantazio-putzuetan tratatuko dira.\ne) Obrak egitean sortzen diren hondakinak, Hondakinei buruzko 22/2011 Legean, hondakinak zabortegietan utzita deuseztatzea arautzen duen abenduaren 27ko 1481/2001 Errege Dekretuan eta hondakinak hondakindegietan biltegiratuta eta betelanak eginda ezabatzea arautzen duen 49/2009 Dekretuan aurreikusita dagoenaren arabera kudeatuko dira.\nE.1.2.– Obraren garbiketa eta akabera.\nE.1.3.– Obraren amaierako txostena.\nE.2.– Hondakinak onartu, hartu, manipulatu eta gordetzeko baldintzak eta kontrolak.\nSociedad Financiera y Minera SA –Añorgako fabrika– enpresak hondakinak balorizatuko ditu, zementua fabrikatzean, eta hondakin-mota batzuk lehengaien edo erregaien ordezkotzat erabiliko ditu zenbaitetan.\nInstalazioetan tratatzea aurreikusitako hondakin mota berri bakoitzerako hondakinaren ezaugarriak aztertuko ditu operadoreak, tratatzeko aukera dagoela egiaztatzeko. Instalazioetan hondakin berri bat tratatzeko baimena eskatu beharko dio Sociedad Financiera y Minera SA –Añorgako fabrika– enpresak Ingurumen Sailburuordetzari, eta hondakin horren ezaugarriei buruz egindako azterketaren emaitzak jakinarazi beharko ditu eskaera horretan, baita hondakina onartzeko muga-parametroen proposamena edo baldintzak ere, eta hala badagokio, partida bakoitza jaso aurretik aztertu beharrekoak. Balorizazio energetikoa egin behar zaien hondakinen kasuan, era berean justifikatu beharko da balorizazio materiala ezin dela egin.\nHondakin zehatz bat onartzeko aukera dagoela egiaztatutakoan, Sociedad Financiera y Minera SA –Añorgako fabrika– enpresak hondakinaren titularrari igorriko dio onarpen hori ziurtatzen duen dokumentua, eta hondakin hori onartzeko baldintzak jakinaraziko zaizkio bertan. Horrez gain, hondakina onartzeko parametro mugatzaileak edo baldintzatzaileak jasoko dira, eta, hala badagokio, hondakin-partida bakoitza hartu aurretik aztertu beharreko parametroak ere bai.\nOnar daitezkeen hondakin arriskutsuei dagokienez, Sociedad Financiera y Minera SA –Añorgako fabrika– enpresak Ingurumen Sailburuordetza honi bidali beharko dio egindako onarpen-agiria, baita egindako karakterizazioaren emaitzak ere, baliozkotu dezan.\nIngurumen-organoak baliozkotu beharreko onespen-agiri bat aurkeztu eta hamar egunera organo horrek ez badu espresuki ezer adierazi, Sociedad Financiera y Minera SA –Añorgako fabrika– enpresak aukera izango du hondakina onetsi eta kudeatzeko proposatutako prozesuarekin jarraitzeko.\nE.2.1.– Onar daitezkeen hondakinak.\nE.2.1.a) Hondakin onargarriak lehengaiaren ordezko partzial gisa (R5 kudeaketa-eragiketa).\n– Metal astun lurrunkorrak (Cd, Hg, Tl) <100ppm.\nE.2.1.b) Ordezko erregai moduan onar daitezkeen hondakinak (R1 kudeaketa-eragiketa).\n– Hondakin sanitarioak, infekziosoak edo zitostatikoak.\n– Hondakin leherkorrak.\n– Hondakin erradioaktiboak.\n– Erreakzionatu eta nahasketa edo lurrun toxikoak sor ditzaketen hondakinak.\n– Halogenoak guztira\n– PCBak eta PCTak <50ppm.\n– Metal astunak:\n– Hg <10ppm.\n– Cd+Hg+Tl <100ppm.\n– Sugar-puntua >38.ºC.\n– BBA >1.500 Kcal/Kg (hondakin arriskutsuetarako soilik).\nSociedad Financiera y Minera SA –Añorgako fabrika– enpresak ordezko erregai gisa jarraian zerrendatuko diren hondakin ez-arriskutsuak soilik biltegiratu eta batera dosifikatu ahalko ditu.\nE.2.1.b.1.– Honako hauek dira ordezko erregai moduan onar daitezkeen hondakin ez-arriskutsuak:\n– Arriskuko material espezifikoko animalia-jatorriko irinak, behien entzefalopatia espongiforme kutsakorrekin erlazionaturiko arriskuko material espezifikoak deuseztatzea arautzen duen azaroaren 24ko 1911/2000 Errege Dekretuaren I. eranskinean ezarritakoari jarraiki eraldatuak.\n– Arriskuko material espezifikokoak ez diren animalia-hondakinak eta -hilotzak, 1911/2000 Errege Dekretuari jarraikiz, azaroaren 8ko 1528/2008 Errege Dekretuaren arabera, gizakiek jateko ez diren animalia-azpiproduktuei eta produktu deribatuei aplikatzekoak diren arauak ezartzen dituenaren arabera eraldatuak.\nE.2.1.b.2.– Ordezko erregai gisa erabiltzeko hondakin arriskutsu onargarriak honako hauek dira:\nE.2.1.c) Gehigarri gisa erabiltzeko onar daitezkeen hondakin ez-arriskutsuak (R5 kudeaketa-eragiketa).\nE.2.2.– Hondakinen sarrera kontrolatzea.\na) Fabrikara balorizatzeko iristen diren hondakinen kontrol bat eraman beharko da, hondakin horiek ebazpen honetako baldintzekin fabrikan onartuko direla bermatzeko. Ingurumen Sailburuordetzak onetsitako onarpen-agirian ezarritako egiaztapena izango da kontrol hori. Agiri horretan onartzeko parametro mugatzaile eta baldintzatzaileak ezarriko dira, eta egokia denean, partida bakoitzean analizatu behar diren parametroak. Egiaztapen hori sarrera-kontroleko agiri batean erregistratuta geratuko da.\nb) a) atalean adierazitako kontrolekin batera, fabrikan kudeatutako ekoizle bakoitzeko 20 tona gainditzen dituen hondakin arriskutsu mota bakoitza urtero karakterizatu beharko da (jatorri desberdina duen mota bakoitzeko karakterizazio bat). Karakterizazio hori kanpoko laborategi batek egin beharko du. Informazioa Ingurumen Sailburuordetzari bidaliko zaio urtero.\nc) Hartu beharreko haragi-irinei dagokienez, Sociedad Financiera y Minera SA –Añorgako fabrika– enpresak neurri hauek hartu beharko ditu gainera:\n– Haragi-irinen partida bakoitzak, azaroaren 24ko 1911/2000 Errege Dekretuaren 9. artikuluan ezarritakoari jarraiki, hondakina sortu duen eraldatze-industriako arduradunak sinatutako agiria izan beharko du, eta bertan partida identifikatzeko datuak (jatorria, pisua eta irteera-data), zementu-instalaziorainoko garraiobideari (garraio-enpresa eta ibilgailuaren matrikula) eta helmugari buruzko datuak egongo dira.\n– Irinak garraiatzeko kamioiak hondakin horiek garraiatzeko bakarrik ez badira, Sociedad Financiera y Minera SA –Añorgako fabrika– enpresak, hori onartzeko, irinak kargatu aurretik kamioia garbitu dela egiaztatzen duen ziurtagiria aurkeztea eskatuko du, kutsadura gurutzaturik ez dagoela bermatzeko.\n– Urtero, irinen karakterizazioaren analisia egingo du kanpoko laborategi egiaztatu batek, onartzeko baldintzak bete direla egiaztatzeko.\nd) HAE hondakinen kasuan, Sociedad Financiera y Minera SA –Añorgako fabrika– enpresak neurri hauek hartu beharko ditu:\n– HAE partida bakoitza hartzeko baldintza gisa, ebazpen honen E.2.1.b. atalean ezarritako onartzeko parametro mugatzaileak bete direla egiaztatzen duen ziurtagiri analitikoa izan beharko du partidak, eta orobat, goiko bero-ahalmena (GBA) eta behekoa (BBA), ur-edukia eta sugar-puntua ere txertatuko dira. Ziurtagiri hori hondakina banatzen duen bitarteko kudeatzaileak igorri ahalko du, eta hornitzaile horrek ingurumen-organo honi egin behar dion aurretiko nahitaezko jakinarazpenarekin batera joan beharko du.\n– fabrikan onartzen den erregai-partida bakoitzaren lagin bat hartu beharko da.\n– hilero, batez besteko lagin baten (hornitzaile bakoitzarena) karakterizazioa egingo da, partidako hartutako laginak oinarri hartuta, eta analisi hori kanpoko laborategi egiaztatuak egingo du, onartzeko baldintzak bete direla egiaztatzeko.\nE.2.3.– Balorizatu beharreko hondakinak gordetzea.\nE.2.4.– Hondakin balorizatuen datuen erregistroa.\nUztailaren 28ko 22/2011 Legearen, Hondakinei buruzkoaren 13.3 artikuluan ezarritakoari jarraikiz, Sociedad Financiera y Minera SA –Añorgako fabrika– enpresak agiri-erregistro bat egin beharko du. Erregistro horretan, kudeatutako hondakinen kantitatea, izaera, jatorria, biltzeko maiztasuna, garraiobidea eta balorizatzeko metodoa jaso beharko dira, dosifikazioa barne (t/ordu). Halaber, hondakin-partida bakoitza onartu eta hartzeko data jarriko da, eta hartutako hondakin bakoitzak fabrikan duen kokalekua.\nEbazpen honetako E.2.2. atalean aipatutako karakterizazio-analisien emaitzak atal honetan araututako erregistroan jasoko dira, eta baita Sociedad Financiera y Minera SA –Añorgako fabrika– enpresak egin ditzakeen kontrasteko horiek ere.\n– Kopurua, izaera, jatorria, garraioa, eta kudeatutako hondakinak balorizatzeko metodoa. Informazioa Excel formatuan bidaliko da, honako posta elektroniko honetara: ippc@ej-gv.es\n– Klinker-labearen hileko batez besteko dosifikazioko eta funtzionamenduko balioak.\nE.3.– Instalazioaren funtzionamendurako baldintza orokorrak.\nE.3.1.– Labearen funtzionamendurako baldintzak hondakinen balorizazio energetikorako.\na) Hondakinekin egindako erregaia ezingo da kontsumitu ondorengo baldintzak betetzen ez badira, horien balorizazio zuzena bermatzearren:\n– Labea lehengaiarekin elikatzea abian egotea.\n– Labearen egoera termikoaren kontrol-parametroek sinterizazio-guneko gasen tenperatura 2 segundotan zehar 850º-tik gorakoa dela egiaztatu behar dute. Klorotan substantzia organohalogenatuen % 1etik gora duten hondakin arriskutsuak errausten diren kasuetan, labearen tenperatura 1.100 ºC-raino igo behar da, gutxienez bi segundotan zehar.\n– Labearen errekuntzaren kontrol-parametroek atmosfera oxidatzailea dagoela egiaztatu behar dute.\n– Aire konprimituaren nahikoa emari egotea, erregai-hondakin likidoen atomizazio zuzena bermatzeko.\nb) Pneumatikoki manipula daitezkeen hondakin likidoak edo solidoak metxero nagusian injektatuko dira ahal dela.\nc) Euren ezaugarri fisikoak direla-eta pneumatikoki ezin manipula daitezkeen ordezko erregaiak zikloi-dorrean (aurrekiskalgailua) sartuko dira, behar bezala karinatutako garraio mekaniko bat eta elikadura grabimetrikoa dituen sistema baten bidez. Xede horrekin, aurrekiskalgailua labearen zati izango da, eta E.3.1 atal honetan azaldutako ustiapen-baldintza guztiak bete beharko dira.\nd) Abian jartzerakoan, hondakinak ezingo dira dosifikatu beharrezko errekuntza-tenperaturara iritsi arte, lehen aipatutako egoerari une oro eusten zaiola ziurtatzeko.\ne) Sistema automatiko bat egongo da, hondakinen dosifikazioa egoera hauetakoren batean eragozten duena:\n1.– Abian jartzean, 850 ºC-ko tenperaturara iritsi arte.\n2.– 850 ºC-ko tenperatura mantentzen ez denean.\n3.– Ebazpen honetan ezarritako neurketa jarraituek isurketaren muga-balioren bat gainditzen ari dela erakusten dutenean, arazteko gailuetako asalduak edo hutsegiteak direla bide.\n4.– 1.100 ºC-ko tenperaturara iristen ez denean, klorotan substantzia organohalogenatuen % 1etik gora duten hondakin arriskutsuak errausten ari direnean.\n5.– Abian jartzerakoan, hondakinak ezingo dira dosifikatu beharrezko errekuntza-tenperaturara iritsi arte, lehen aipatutako egoerari une oro eusten zaiola ziurtatzeko.\na) Fabrikako kontrol-sistemak eragiketa-parametroak monitorizatu beharko ditu, honako hau lortzeko:\n– Hondakinak injektatzeko instalazioa abian ez jartzea adierazitako baldintza guztiak betetzen ez badira.\n– Hondakinak injektatzeko instalazioa automatikoki gelditzea baldintzaren bat betetzen ez bada.\nE.3.2.– Airearen kalitatea babesteko baldintzak.\nE.3.2.1.– Baldintza orokorrak.\nE.3.2.2.– Fokuak identifikatzea eta katalogatzea\nSociedad Financiera y Minera SA –Añorgako fabrika– enpresaren instalazioak honako foku hauek ditu, atmosfera babestearen arloan indarrean dagoen araudiaren arabera katalogatuta:\nHalaber, orduko 10.000 m\nE.3.2.3.– Isurketaren muga-balioak.\na) 1. fokua: ikatz-errota.\nGuztizko partikulen kasuan (NOx eta SO\nSociedad Financiera y Minera SA –Añorgako fabrika– enpresak apirilaren 20ko 508/2007 Errege Dekretuaren, E-PRTR Araudiko eta ingurumeneko baimen bateratuetako isurketen gaineko informazioa ematea arautzen duena betetze aldera eman behar duen informazioaren barruan, beste instalazio batzuetan kanporatu diren eta baimen honetan aurreikusi diren baterako errausketa-instalazioen isurketak sartuko dira.\nb) 2. fokua: zementu-labea.\n– Eguneko batez besteko balioak:\n– Baliozkotutako hilabete zibileko batez besteko balioek isurketarako muga-balioa gainditzen ez dutenean, eta\n– Urtean erregistratutako eguneko batez besteko balio guztien % 80k eguneko muga-balioa gainditzen duenean.\n(**) NH3-ren slipa (ekarpen gehigarria) kontrolatzeko, deribazioa egingo da, NH3-ren isurketa neurtuz, eta muga-balio gisa 150 mg/Nm\nBalioak, bereziki COT eta SO\nc) 3, 4, 5, 6, 10, 11-D, 12-D eta 13-D fokuak.\nd) 7, 8, 9, 14D eta 15D fokuak.\na), c) eta d) azpiataletan jasotzen diren isurketa-balioak neurtzeko eta balio horiek betetzen diren ala ez ebaluatzeko, abenduaren 28ko 278/2011 Dekretuaren 9. artikuluan xedatuta dagoenari jarraituko zaio. Xede horrekin, erregistro-denbora ez-baliozkotzat jotzen dira neurketa-ekipoen mantentze-lanak, matxurak edo funtzionamendu okerra.\nE.3.2.4.– Gasak bildu eta kanporatzeko sistemak.\nE.3.3.– Instalazioetan sortutako hondakinak egoki kudeatzen direla bermatzeko baldintzak.\nE.3.3.1.– Hondakin arriskutsuak.\n2. hondakina: «Hondakin biosanitarioak».\n3. hondakina: «Disolbatzaile organiko ez-halogenatua».\n6. hondakina: «Botoi-pilak, merkurioa dutenak».\n7. hondakina: «Berun azidozko bateriak».\n8. hondakina: «Hidrokarburoekin kutsatutako iragazkiak, xurgatzaileak eta zapiak»\n9. hondakina: «Substantzia arriskutsuak izan dituzten beirazko ontziak»\n10. hondakina: «Laborategiko hondakinak».\n11. hondakina: «Koipe lubrifikatzaileak».\n12. hondakina: «Metalezko ontzi kutsatuak».\n13. hondakina: «Kutsatzaileaz bustitako txirbilak».\n14. hondakina: «Ura/olioa emultsioa».\n15. hondakina: «Erabilgarria ez den fuel-olioa».\n16. hondakina: «Olio-iragazkiak».\n17. hondakina: «Erregaien iragazkiak».\n18. hondakina: «Gasolioa».\n19. hondakina: «Ekipamendu elektrikoak eta elektronikoak».\n20. hondakina: «Plastikozko ontzi kutsatuak».\n21. hondakina: «Aerosolak».\n22. hondakina: «Hidrokarburoz kutsatutako lurra».\n23. hondakina: «Hidrokarburoak dituzten urak».\n24. hondakina: «Gasolio-tangak garbitzearen ondoriozko hondakinak».\nGasolio-tangak garbitzeko –10 urtez behin, tanga hutsik dagoela– eragiketetan sortzen dira.\n25. hondakina: «Amoniako-disoluzioko tanga garbitzearen ondoriozko hondakinak».\n26. hondakina: «Amiantoa duten uralitak».\n27. hondakina: «Amiantoa duten balazta-zapatak».\n28. hondakina: «Amiantoa daukaten isolamendu-materialak»:\n29. hondakina: «Bustitako materialak»:\n30. hondakina: «Sendagai iraungiak»:\na) Hondakin arriskutsuak biltzeko sistema bereiziak erabiliko dira, duten tipologia dela-eta, isuriren bat gertatuz gero, nahasi, arriskutsuago bihurtu edo kudeaketa zaildu zezaketen kasuetan.\nb) Disolbatzaile organiko ez-halogenatua hondakinak zuzenean sortzen dituen instalazioko biltegitik jaso beharko dira, baimendutako kudeatzaileari emateko aurrez ontziratu edo bildu behar izan gabe.\ng) Hondakinak kudeatzaile baimenduaren instalazioetara eraman aurretik, nahitaezko baldintza izango da agiri baten bidez egiaztatzea kudeatzaile baimendu horrek hondakinak onartu dituela. Agiri horretan hondakinak onartzeko baldintzak ezarriko dira, eta egiaztatu egingo da tratatu beharreko hondakinaren ezaugarriak administrazio-baimenarekin bat datozela. Agiri hori Ingurumen Sailburuordetzara bidaliko da hondakina lehenengoz erretiratu aurretik eta, behar izanez gero, hondakin-kudeatzaile berri batengana eraman aurretik. Beharrezkoa izanez gero, karakterizazio zehatza egingo da, proposatutako tratamenduaren egokitasuna egiaztatzeko. Hala badagokio, arrazoitu egin beharko da proposatutako kudeaketa-modua ebazpen honetako hondakin-kudeaketari buruzko printzipio hierarkikoei egokitzen zaiela.\nh) Hondakin arriskutsuak eraman aurretik, eta, hala badagokio, araudian finkatutako aurretiazko jakinarazpena egin ondoren, dagokion kontrol- eta jarraipen-agiria bete beharko da. Sociedad Financiera y Minera SA –Añorgako fabrika– enpresak artxibategian erregistratu eta gorde beharko ditu onarpen-agiriak eta kontrolerako zein jarraipenerako agiriak, edo horien agiri ofizial baliokideak, hiru urtean gutxienez.\ni) Hondakin arriskutsuak baimendutako kudeatzailearen instalazioetara eramateko erabiliko den garraiobideak horrelako gaiak garraiatzeko indarrean dagoen legerian ezarritako baldintzak betetzen dituela egiaztatu egin beharko da.\nj) Sociedad Financiera y Minera SA –Añorgako fabrika– enpresak ekainaren 2ko 679/2006 Errege Dekretuari, Industrian erabilitako olioaren kudeaketa arautzen duenari jarraituz kudeatu beharko du bere enpresan erabilitako olioa.\nk) Sociedad Financiera y Minera SA –Añorgako fabrika– enpresak PKB eduki dezaketen gailuak dituenez, nahitaez bete behar ditu abuztuaren 27ko 1378/1999 Errege Dekretuaren, poliklorobifeniloak, polikloroterfeniloak eta horiek dituzten gailuak ezabatu eta kudeatzeko neurriak ezartzen dituenaren baldintzak, eta errege-dekretu hori aldatzen duen otsailaren 24ko 228/2006 Errege Dekretuarenak ere bai.\nl) Ekipo elektriko eta elektronikoen hondakinak –besteak beste, lanpara fluoreszenteenak– otsailaren 20ko 110/2015 Errege Dekretuan, Gailu Elektriko eta Elektronikoen Hondakinei buruzkoan xedatuta dagoenaren arabera kudeatuko dira. Halaber, pilen eta metagailuen hondakinek otsailaren 1eko 106/2008 Errege Dekretuan (pilei eta metagailuei eta haien hondakinen ingurumen-kudeaketari buruzkoa) xedatua bete beharko dute. Kudeatzaile baimenduaren onarpen-agiria izateko, eraman aurretiko jakinarazpena egiteko eta kontrol- eta jarraipen-agiria betetzeko betebeharretik salbu egongo dira kudeaketa-sistema integratuko kudeaketa-azpiegituretara eramaten diren hondakinak, bai eta toki-erakundeei ematen zaizkienak ere, gaika bildutako udal-hondakinekin eta haien parekoak direnekin batera kudea ditzaten, baldin eta dagokion toki-erakundeak eman izana egiaztatzen badu. Toki-erakundeei egindako entregak justifikatzeko agiriak hiru urtez gorde behar dira gutxienez.\nm) Europako Parlamentuaren eta Kontseiluaren 2009ko irailaren 16ko 1005/2009 (EE) Erregelamenduan ozono-geruza agortzen duten substantzia batzuk zehazten eta arautzen dira. Sociedad Financiera y Minera SA –Añorgako fabrika– enpresak era horretako substantziarik badu, substantzia horiek bildu eta suntsitu egingo dira aldeek erabakitako bide teknikoak erabiliz edota ingurumen ikuspuntutik onar daitekeen suntsiketarako beste edozein bide erabiliz; hondakin horiek birziklatu edo birsortu egingo dira bestela, aparailuak aztertu eta mantentzeko lanen aurretik nahiz desmuntatu eta suntsitu baino lehen.\nn) Sociedad Financiera y Minera SA –Añorgako fabrika– enpresak urtero adierazi beharko dio Ingurumen Sailburuordetzari ekitaldi bakoitzean sortu dituen hondakin arriskutsu guztien jatorria, kopurua, helburua eta aldi baterako biltegiratuta dauden hondakinen zerrenda. Datu horiekin batera, ingurumena zaintzeko programa, dagokion urtekoa, bidaliko du.\no) Aurreko g) eta h) (kudeatzaileak EAEn daudenean) eta n) ataletan adierazitako agiriak Ingurumen Sailburuordetzara bidaliko dira transakzio elektroniko bidez, IKS-eeM Sistemaren erakundeentzako bertsioa erabilita.\np) Amiantoa duten hondakinak antzemanez gero, Sociedad Financiera y Minera SA–Añorgako fabrika– enpresak 108/1991 Errege Dekretuaren, amiantoak ingurumenean sortzen duen kutsadura saihestu eta gutxitzekoaren 3. artikuluan ezarritako eskakizunak bete beharko ditu. Horrez gain, amiantoa duten hondakinak kudeatzeko egingo diren manipulazioak 396/2006 Errege Dekretuan ezarritako aginduen arabera burutuko dira; dekretu horren bidez ezarri ziren amiantoarekin lan egiterakoan segurtasun- eta osasun-arloan bete behar diren gutxieneko baldintzak.\nq) Hondakin arriskutsu bakoitzari dagokion izendapena eta kodifikazioa ezartzen zaio, hondakin bakoitzaren egoera eta ezaugarrien arabera, baimena tramitatzean jasotako informazioa oinarri hartuta. Kode batzuek aldaketaren bat izan badezakete ere, beste batzuk, oinarrizkoak direlako, aldatu gabe utzi behar dira ekoizpen-jardueran. Hondakina zer motatakoa den eta zer osagai arriskutsu dituen definitzen dute. Kudeaketa-bideetan hierarkizazioa zuzena dela egiaztatzeko, eta bai Hondakinak Kudeatzeko Europako Estrategian bai Euskal Autonomia Erkidegoko 2015-2020 aldirako Ingurumen Esparru Programan ezarritakoa betetzen dela bermatzeko, organo honek onartu egin beharko du hondakin bakoitzaren onarpen-agirietan jasotako informazioa, dagokion kudeatzaile baimenduak horretarako eskaria egin ostean. Egiaztapenak garrantzi berezia izango du, batez ere, berreskurapena edo balorizazioa kudeatzeko eragiketa-kodearen arabera kudeatu diren hondakinen onartze-agirietan lagatze- edo ezabatze-kodeak balioztatzeko eskatzen bada.\nr) Baldin eta Sociedad Financiera y Minera SA –Añorgako fabrika– enpresa merkataritzarako edo industriarako ontzi batzuen azken jabea bada, eta ontzi horien hornitzailea apirilaren 24ko 11/1997 Legearen, Ontziei eta Ontzien Hondakinei buruzkoaren lehen xedapen gehigarriari atxikita badago, Sociedad Financiera y Minera SA –Añorgako fabrika– enpresaren ardura izango da ontzi-hondakin edo ontzi erabili horien ingurumen-kudeaketa zuzena egitea. Hortaz, ontzi horiek kudeatzeko baimena duen kudeatzaile bati eman beharko dizkio.\nE.3.3.2.– Hondakin ez-arriskutsuak.\na) E.3.3. atalean hondakinen bereizketaren eta kudeaketaren printzipio hierarkikoei buruz adierazitakoei jarraiki, «udal hondakinen nahasketa» izeneko hondakinak ezingo du hondakin balorizagarririk izan. Horregatik, egungo egoeran, hauek jotzen dira zati balorizagarritzat Euskal Autonomia Erkidegoan: papera eta kartoia, egurra, plastikoak, metal ferrikoak eta ez-ferrikoak.\nc) Hondakin horiek gordetzeko epea gehienez 2 urtekoa izango da.\nd) Orokorrean, kanporatu aurretik hondakin guztiek izan beharko dute kudeatzaile baimendu batek emandako onarpen-agiria, onarpen horretarako baldintzak zehaztuta. Agiri horren kopia bidali behar zaio Ingurumen Sailburuordetzari, egiaztatzeko ezen proposatutako kudeaketa egokia dela eta ebazpen honetan ezarritako oinarrizko printzipioak betetzen direla. Hala badagokio, justifikatu egin beharko da proposatutako kudeaketa modua egokitu egiten zaiela ebazpen honetan zehazten diren hondakin-kudeaketari buruzko printzipio hierarkikoei. Sociedad Financiera y Minera SA –Añorgako fabrika– enpresak artxibategian gorde beharko ditu onarpen-agiriak eta kontrolerako zein jarraipenerako agiriak, edo horien agiri ofizial baliokideak, hiru urtean gutxienez.\ne) Halaber, otsailaren 24ko 49/2009 Dekretuarekin, Hondakinak zabortegian utzita eta betelanak eginda ezabatzea arautzen duenarekin bat etorriz, hondakin ez-arriskutsuak zabortegi baimendu batera eraman aurretik, jarraipenerako eta kontrolerako agiria bete beharko da. Agiri horiek hiru urtez gorde beharko dira.\nf) Erregistro bat egingo da, hondakinei buruzko datu hauek jasoko dituena: kantitatea, izaera, identifikazio-kodea, jatorria, tratatzeko metodoak eta tokiak, hondakinen sorrera- eta lagapen-datak, bilketa-maiztasuna eta garraiatzeko modua. Urtero, Ingurumen Sailburuordetzari bidaliko zaio kontrolerako erregistro horren kopia.\ng) Aipatutako d eta e (kudeatzaileak EAEn daudenean), eta f ataletan adierazitako agiriak Ingurumen Sailburuordetzari bidaliko zaizkio transakzio elektroniko bidez, IKS-eeM Sistemaren erakundeentzako bertsioa erabilita.\nh) Baldin eta Sociedad Financiera y Minera SA –Añorgako fabrika- enpresa merkataritzarako edo industriarako ontzi batzuen azken jabea bada, eta ontzi horien hornitzailea Ontziei eta Ontzien Hondakinei buruzko apirilaren 24ko 11/1997 Legearen lehen xedapen gehigarriari atxikita badago, Sociedad Financiera y Minera SA –Añorgako fabrika– enpresaren ardura izango da ontzi-hondakin edo ontzi erabili horien ingurumen-kudeaketa zuzena egitea. Hortaz, ontzi horiek kudeatzeko baimena duen kudeatzaile bati eman beharko dizkio.\nE.3.3.3.– Ontziak merkaturatzea.\nSociedad Financiera y Minera SA –Añorgako fabrika– enpresak, bere produktuak merkaturatzeko ontziak eta enbalajeak erabiltzen dituen enpresa den aldetik, ontzi horien gaineko informazioa eman beharko du urtero, martxoaren 31 baino lehen; horretarako, ontzien gaineko urteko adierazpena egin beharko du. Datu horiekin batera, ingurumena zaintzeko programa, dagokion urtekoa, bidaliko du.\nEra berean, Sociedad Financiera y Minera SA –Añorgako fabrika– enpresak ontzi erabiliak eta ontzi-hondakinak kudeatzeko biltegiratze- eta itzultze-sistema bat ezarri beharko du derrigorrez (zuzenean edo kudeaketa-sistema integratu bati atxikita). Sociedad Financiera y Minera SA –Añorgako fabrika– enpresak, bere produktuak merkaturatzeko industria- edota merkataritza-ontziak erabiltzen baditu, aipatu betebehar horretatik salbuesteko eskatu ahalko du, apirilaren 24ko 11/1997 Legearen, Ontzi eta Ontzi Hondakinei buruzkoaren lehen xedapen gehigarriari atxikitzen bazaio; atxikimendu horren bidez, ontzi horiek kudeatzeko eta ingurumen-organoari informazioa pasatzeko betebeharra produktuaren kontsumitzaileari transferitzen zaio.\nBaldin eta Sociedad Financiera y Minera SA –Añorgako fabrika– enpresak, urte natural batean, ontziratutako produktuak edota industria- edo merkataritza-ontziak merkaturatzen baditu jarraian zehazten diren kantitateak gainditzen dituzten hondakinak sortzeko moduan:\nE.3.4.– Isurketak egiteko baldintzak.\nE.3.4.1.– Isurketen sailkapena, jatorria, ingurune hartzailea eta kokalekua.\nE.3.4.2.− Gehienez isuri daitezkeen emariak eta bolumenak.\n1. Isurketa: euri-urak orokorrean isurtzea:\nE.3.4.3.– Isurketaren muga-balioak.\n2. isurketa: erabilera sanitarioko urak.\nE.3.4.4.– Arazteko eta husteko instalazioak.\n– Erregimen itxiko hozte-zirkuituak, ur horiek isuri gabe.\n– Erregaien parkeko euri-uren dekantazioa, trenkada deflektoreak dituzten 20mx 3,7mx2,5m neurriko bi putzutan.\n– Ordezko lehengaiak biltegiratzeko guneko euri-uren dekantazio-putzua 23,5 m\n– Arrobietako harrobiko kareharri-deskargako plazatik eta sarbideko goiko bideen ureztaketatik datozen uren dekantazio-putzua, 65 m\n– l motako hidrokarburo-banatzaile normalizatua, obturatzaile automatikoa eta segundoko 10 l-ko ahalmena dituena, zementu-fabrikako fuel-olioa biltegiratzeko zonan.\n– l motako hidrokarburo-banatzaile normalizatua, obturatzaile automatikoa eta segundoko 1,5 l-ko ahalmena dituena, Arrobietako harrobian erregaia hartzeko zonan.\n– l motako hidrokarburo-banatzaile normalizatua, obturatzaile automatikoa eta segundoko 3 l-ko ahalmena dituena, aurretiazko dekantazio putzuarekin, Arrobietako harrobian makinak garbitzeko zonan.\n– Konpresore-purgaketen tratamendua olioen eta ikatz-aktiboen xurgaketako dorreekin, ur beltzen sarera isuri aurretik.\n– Bideratzeko eta laminatzeko presa, 1,5 m-ko lamina-garaiera duena, 250 mm-ko diametroa duten hiru bideratze-hodi ditu, bakoitzak erregulazio balbula duela. Gehieneko emaria: segundoko 110 l.\n– «Arintzeko» estaldura zaharrean jasotako urak ponpatzea, tratamendu orokorrera sartzeko.\n– Dekantagailu Hidrodinamikoa.\n– Retro-garbiketako eta by-passeko sifoien putzua.\n– Iragazketako atzeko ekipoen banaketa- eta hautaketa-kutxatila, serieko edo paraleloko funtzionamendua duena.\n– Bi iragazketa-ekipo, segundoko 55,5 l-ko ahalmen unitarioa dutenak, putzu aurrefabrikatuetan mihiztatuta, mintz bidezko iragazketako hamabi kartutxorekin.\n– Euri-urak dekantatzeko, biltegiratzeko eta laminatzeko putzua Arrobietako harrobiaren plazan, 3.950 m\nE.3.4.5.– Isurketen Kontrol Kanona.\nUraren Legearen Testu Bateginaren 113. artikulua eta Jabari Publiko Hidraulikoaren Erregelamenduaren 291. artikulua (606/2003 Errege/Dekretua) –zeina Estatuaren 2014rako Aurrekontu Orokorren abenduaren 23ko 22/2013 Legearen 95. artikuluak aldatu baitzuen– aplikatuz, hau da isurketen kontrolaren kanonaren zenbatekoa:\n1.– Isurketa: Euri-urak orokorrean isurtzea.\nPu = 0,04207 x 0,545000 = 0,022928 euro/m\nHori dela eta, urtero bidaliko zaio titularrari aurreko ekitaldiari dagokion tasa, lehen ezarritako zenbateko eta guzti, baldin eta ez badira kitatutako aldian oinarrizko prezio eguneratuak aplikatu behar aurrekoen ordez –BOEn argitaratutakoak–. Tasa horretan, kitatu den kanonaren zenbatekoa, epea, lekua eta ordaintzeko modua adieraziko dira.\nE.3.5.– Lurzorua babesteko baldintzak.\nUrtarrilaren 14ko 9/2005 Errege Dekretuan eta Lurzorua Kutsatzea Saihestu eta Kutsatutakoa Garbitzeko Legean (ekainaren 25eko 4/2015) ezarritako aginduak betez lurzoruaren egoerari buruz aurkeztutako aurretiazko txostenean jasota dauden gomendioen arabera, Sociedad Financiera y Minera SA –Añorgako fabrika– enpresak beharrezko neurriak hartu beharko ditu lurzorua babesteko, eta bereziki, hauts-itxurako materialen herrestatzea minimizatzeko, honako neurri orokor hauek aplikatuz:\n– Hautsezko gaiak siloetan, pabiloi barruan, edo horrelakorik ezean, haizetik hobekien babestutako tokietan gordetzea.\n– Haize zakarra dabilenean hautsezko solidoak manipulatzea saihestea.\n– Materialak paletatik deskargatzean, garaiera mugatzea.\nHalaber, urtarrilaren 14ko 9/2005 Errege Dekretuan, ekainaren 25eko 4/2015 Legean eta abenduaren 16ko 1/2016 Legegintzako Errege Dekretuan xedatuta dauden eta lurzoruaren babesarekin lotura duten betebeharrak betetzeko, sustatzaileak 2016ko azaroaren 17an ingurumen-organoak bidalitako «Lurzoru kutsatuen eta lurpeko uren gaineko arauzko eskakizunak aplikatzea ingurumen-baimen integratua behar duten instalazioetan» zirkularrean aipatzen diren instalazioei eskatzen zaien dokumentazioa entregatu beharko du. Zirkular horretan, honako hau jasotzen da: lurzoruaren egoeraren aldizkako txostenaren edukia eta emateko baldintzak, lurpeko uren eta lurzoruen txostena, kontrol-agiria eta jarraipen-agiria. Esteka honetan eskura daiteke: http://www.ingurumena.ejgv.euskadi.eus/r49-pcc/eu/\na) Ekainaren 25eko 4/2015 Legearen 25. artikuluaren 1c idatzi-zatiarekin bat etorriz, hondeatu beharreko materialak (lurra, obra-hondakinak, eta abar) karakterizatu beharko ditu jardueraren sustatzaileak, jardun kutsatzaileen ondorioz erasan zaien ala ez egiaztatzearren, eta, karakterizazio horren emaitzen arabera, horientzako kudeaketa-modu egokiena zehaztearren.\nc) Hondeatu beharrekoa 500 m³ baino gutxiago bada, aldaketa-eskaerak informazio hau eman beharko du: non dagoen kokatuta, zenbat hondeatu behar den, aurreikusitako hasiera-eguna, kontratista, jarraipenaren eta kudeaketaren ardura izango duen erakundea.\nd) Aurreko kasu horietan guztietan, hondeatzen amaitutakoan, hondeatutako materialak zuzen berrerabili edo kudeatu direla ziurtatzen duen txosten bat aurkeztu beharko zaio ingurumen-organoari, behar bezala karakterizatu aurretik.\ne) Orokorrean, irizpide hauek beteko dira:\n– Soberakinak hondakindegian biltegiratuz hustu nahi izanez gero, otsailaren 24ko 49/2009 Dekretuan (hondakinak hondakindegietan biltegiratuta eta betelanak eginda ezabatzea arautzen duena) ezarritakoari jarraikiz egingo da hondakinen karakterizazioa. Orokorrean, lagin baten azterketa egin beharko da. Laginak 10 azpilagin izango ditu gutxienez, hondakindegian kudeatu beharreko soberakinen 500 m\n– Ekainaren 25eko 4/2015 Legean xedatutako VIE-A ebaluazioko balio adierazleak eta TPH-etarako 50 mg/kg baino balio txikiagoak lortzen dituzten lurrak lur garbitzat hartuko dira, eta, beraz, onartu egingo dira baimendutako betelan batean.\n– Substratu harritsu osasuntsua murrizketarik gabe kudeatu ahalko da. Lurzoru naturalaren pareko den substratu harritsu meteorizatuaren kasuan, aurreko puntuetan ezarritako irizpidea beteko da.\n2.– Baldin eta aurreikusten bada lur-mugimendua dakarren aldaketa egitea instalazioa baimenduta dagoen lurzatitik kanpo (lurzoru berria okupatuz) eta okupatu nahi den lurzoru berriak lehenago izan badu ekainaren 25eko 4/2015 Legearen I. eranskinean aipatutako jardueraren bat, sustatzaileak lurzoru gaiei buruzko adierazpen bat lortu beharko du, egin nahi diren aldaketak egiten hasi aurretik.\n3.– Ingurumen-organo honen aurrean justifikatu beharko da hondeatutako zati bakoitzerako proposatutako kudeaketa modua egokia dela, organoak onartu aurretik; proposatutako azken xedea (kanpo-kudeaketa edo kokapen berean berrerabiltzea) adierazi beharko da, eta egindako azterketen kopia bat erantsi.\n4.– Obrak aldez aurretik inolako jarduerarik izan ez duten eremuetan egin behar badira, karakterizazioa egiteko betebeharra salbuetsi ahalko da, betiere, jarduerarik eza behar bezala justifikatzen bada.\nE.3.6.– Zaratari buruzko baldintzak.\na) Honako indize akustiko hauek ez gainditzeko beharrezko neurri guztiak ezarriko dira:\na.1.– Jarduera maila hauei egokitu behar zaie: etxebizitzen barrualdean entzungo den LAeq,60 segundo zarata-indizeak ezin izango du inoiz ere 40 dB(A) gainditu, 07ak eta 23ak bitartean, leiho eta ateak itxita, ezta LAmax indizeak 45 dB(A) ere.\na.2.– Jarduera maila hauei egokitu behar zaie: etxebizitzen barrualdean entzungo den LAeq,60 segundo zarata-indizeak ezin izango du inoiz ere 30 dB(A) gainditu, 23ak eta 7ak bitartean, leiho eta ateak itxita, ezta LAmax indizeak 35 dB(A) ere.\na) Sociedad Financiera y Minera SA –Añorgako fabrika– enpresaren isurketak kontrolatu beharko ditu, honako informazio honen arabera:\nb) a) idatzi-zatian azaltzen diren kontrol guztiak ingurumen-kontroleko erakunde batek egin beharko ditu, Ingurumen Sailburuordetzak argitaratutako jarraibide teknikoetan azaltzen diren eskakizunen arabera.\nc) Lehen adierazitako parametro guztien neurketekin baimendutako kontrol-erakundeak egindako txostenak bidali beharko dira. Neurketa berriak egin beharko dira, baldin eta parametroen neurketarik ez badago edo egindako neurketak ebazpen honetan kontrol-maiztasuna ezarri aurretik egindakoak badira. Atmosferara egiten diren isurketen ondorengo kontrolak, egindako azken neurketarekiko adierazitako maiztasunarekin egingo dira.\nd) Laginketa bidezko neurketa-tekniketarako nahiz kontrol jarraiturako, 815/2013 Errege Dekretuaren 37. artikuluan ezarrita dagoena bete beharko da. Halaber, baliozkotutako batez besteko balioak kalkulatzeko, abenduaren 27ko 278/2011 Dekretuaren, atmosfera kutsa dezaketen jarduerak burutzen dituzten instalazioak arautzen dituenaren 9. artikuluan xedatuta dagoenari jarraituko zaio.\nNeurtzeko sistema jarraituak «Isurtze atmosferikoak tximinian neurtzeko sistema jarraituak ziurtatzeko, aztertzeko eta egiaztatzeko Gida Teknikoan» ezartzen diren baldintza guztiak bete beharko ditu.\n«Klinker-labea» 2. fokuan, neurtzeko sistema jarraituaren funtzionamendu edo mantentze-lan okerrak direla-eta egun batean ordu-zatiko batez besteko bost baliotik gora baliozkoak ez badira, egun hori baliogabetu egingo da. Horregatik urtean hamar egunetik gora baliogabetzen badira, titularrak beharrezko neurriak hartu beharko ditu kontrol-sistema jarraituaren fidagarritasuna hobetzeko.\ne) Lortutako emaitzak erregistratzea.\nF.2.– Immisio atmosferikoak kontrolatzea.\nKutsatzaile atmosferikoen oinarrizko mailak egiaztatzearren, airearen kalitatea zaintzeko estazioa eskura egongo da; bertan, etengabe neurtuko dira guztizko partikulen, PM10 partikulen eta SO\n– Airearen kalitatea zaintzeko estazioaren ezaugarri teknikoak eta kokalekua. Horiek urtarrilaren 28ko 102/2011 Errege Dekretuan, airearen kalitatea hobetzeari buruzkoan aurreikusita dagoena bete beharko dute.\n– Kokalekurako proposamena, behar bezala arrazoituko duen azterketarekin batera joango da. Euskal Autonomia Erkidegoko airearen kalitatea zaindu eta kontrolatzeko sarearekin bat egiteko moduko ezaugarriak izan beharko ditu estazio horrek.\n– Zaintza-estazioaren mantentze-lanerako plana.\n– Lortutako emaitzak behar bezala interpretatu ahal izateko, instalazioen diagnostikoa egin beharko du sustatzaileak: instalaziootan sortutako partikulen isurketari buruzko ebaluazio xehatua, eta isurketa horien sakabanaketaren modelizazioa.\nF.3.– Isuritako uraren kalitatea kontrolatzea.\nF.3.1.– Uraren kalitatea kontrolatzea, lanen fasean\nF.3.2.– Isurketen kalitatearen kontrola fabrikaren jardunean zehar.\nKanpoko kontrolak «administrazio hidraulikoaren erakunde laguntzaile» batek egin eta ziurtatuko ditu, eta baimendutako parametro bakoitzaren gainean egingo dira. Baldintzak betetzen dituztela joko da parametro bakoitza ezarritako mugaren azpitik dagoela egiaztatzen denean.\nAutokontrolen parametroak aztertzeko, «Standard Methods For the Examination of Water and Wastewater» (APHA, AWWA, WPCF, azken edizioa) edo «ASTM Water and Environmental technology 11. Atala» (azken edizioa) delakoetako eredu normalizaturen bat erabiliko da. Parametroaren ohiko kontzentrazioaren arabera egokiena dena hautatuko da. Egun erabiltzen diren azterketa-metodoen bestelakoak ere ezarri ahalko dira, kutsatzaileen kontzentrazioa hobeto zehazteko. Eskatutako analisien parametro bakoitzean erabilitako analisi-metodoa adierazi beharko da.\nHorretaz gain, emaitzak formatu digitalean –kalkulu-orri edo datu-base batean– bidaliko dira, gutxienez honako datu hauek jasota: titularra, laginketa-data, fluxua edo isurketa-puntua, emaria (hala badagokio) eta aztertutako parametro bakoitzaren kontzentrazioa (mg/l). Halaber, formatu horretan ere jaso eta bidaliko dira urteko emaitza guztiak.\nF.4.– Jardueraren adierazleak.\nF.5.– Zarataren kontrola.\na) Ebaluazioa indize akustiko hauek kalkulatzeko metodoen bidez egin beharko da: Ld, Le, Ln ,LAeq,Ti eta LAeq,60 segundo\nb) Zarata transmititzeko arriskurik handiena dagoen aldean neurketak eginez, LAeq,Ti indize akustikoaren ebaluazioa egingo da hiru urtez behin.\nd) Ebaluazio-metodoak eta -prozedurak eta ebaluazio horiei buruzko txostenak Ingurumen Sailburuordetzak emandako jarraibide teknikoetan ezarrita dagoenera egokituko zaizkio.\nF.6.– Gauzatzeko eraren kontrola.\nF.7.– Emaitzak igortzea.\nF.8.– Ingurumena zaintzeko programari buruzko agiri bategina.\nG.2.– Jarduera etetea.\nJarduerari lege hauek aplikatu behar zaizkio: 4/2015 Legea, ekainaren 25ekoa, lurzorua kutsatzea saihestu eta kutsatutakoa garbitzekoa (26.5 epigrafea, "Zementua, karea eta igeltsua fabrikatzea"), eta 9/2005 Errege Dekretua, urtarrilaren 14koa, kutsadura sor dezaketen jardueren zerrenda eta lurzoru kutsatuen adierazpenerako irizpide eta estandarrak ezartzekoa. Horrenbestez, Sociedad Financiera y Minera SA –Añorgako fabrika– enpresak jarduera uzte horren berri eman beharko dio ingurumen-organoari, bi hilabeteko epea agortu baino lehen; jakinarazpen horrekin batera, jarduera-proposamen bat ere aurkeztu beharko da, erakunde horrek ezar dezan noraino iristen diren bere betebeharrak eta lurzoruaren kalitatea deklaratzeko prozedura hasteko epea noiz hasiko den beranduenez, ekainaren 25eko 4/2015 Legeak 31.3 artikuluan xedatzen duenari jarraikiz.\nJarduera aldi baterako uztea eskatuz gero, urriaren 18ko 815/2013 Errege Dekretuaren, Industriako Isurpenen Erregelamendua onartzen duenaren 13. artikuluan arautu bezala, Sociedad Financiera y Minera SA –Añorgako fabrika– enpresak, aldi baterako uztearen eskabidearekin batera, dokumentu bat bidali beharko du instalazioa jardunik gabe egonda ere aplikagarriak zaizkion ingurumen-baimen integratuko kontrolak eta baldintzak nola beteko dituen adierazteko. Era berean, instalazioa berriz abiarazi baino lehen, instalazioen funtzionamendu ona ziurtatu beharko da, ingurumenean eragina izan dezakeen isurketa edo emisio oro saihesteko.\nG.4.– Ezohiko funtzionamendua denean aplikatzeko neurriak eta jarduketak.\na) Prebentzioko mantentze-lanen eskuliburua eduki beharko da instalazioen egoera bermatzeko, batez ere ustekabeko isuri edo ihesen ondoriozko kutsadurari aurre egiteko eskuragarri dauden segurtasun-neurriei dagokienez. Ihesak daudenean lurzorua babesteko hartu beharreko neurriak zehaztuko dira, eta zehatz adieraziko da honako hauei dagokien guztia: eraikuntzako materialak (iragazgaitzak), biltegiratzeko neurri bereziak (substantzia arriskutsuak), egon daitezkeen ihesak antzemateko neurriak edo gehiegi bete direneko alarma-sistemak, lantegiko kolektore-sarea zaindu eta garbitzekoak (sistematikoki garbitu beharra, maiztasuna, garbiketa mota) eta lurzoru gaineko isuriak biltzeko sistemak.\nb) Aurreko paragrafoan adierazitako eskuliburuak ikuskaritza eta kontrolerako programa jaso beharko du, hauek bilduko dituena: estankotasun-probak, mailen eta adierazleen egoera, balbulak, presioa arintzeko sistema, hormen egoera eta lodieren neurketa, andelen barnealdearen begi-bidezko ikuskaritzak (hormena eta estaldurena) eta kubetetako detekzio-sistemen aldizkako kontrol sistematikoa, lurzorua kutsa dezakeen edozein egoerari aurrea hartzeko.\nc) Prebentziozko mantentze-lanen eskuliburu horretan atmosferara eta uretara egindako isurtzeak prebenitzeko eta zuzentzeko sistemen (arazketa, minimizazioa, eta abar) eta ikuskatu eta kontrolatzeko ekipoen egoera ona bermatzeko neurriak jaso beharko dira.\nd) Era berean, ustiapenari buruzko eskuliburu bat eduki behar da, eta bertan, aldizka egindako mantentze-lanen berri eman behar da, baita antzemandako gertaerena ere.\ne) Olioak, erregaiak, gehigarriak eta fabrikan sortutako hondakinak maneiatzeak lurzorua eta ura kutsatzeko arriskuak sor ditzakeenez, isurketa, isuri edo ihesek eragindako lur zatien gainazal guztiak iragazgaiztu behar dira.\nf) Prozesurako behar diren erregaiak, produktuak eta gehigarriak ingurunean ez sakabanatzeko moduan biltegiratuko dira. Segurtasun-tarteei eta babes-neurriei dagokienez, egiaztatu egin beharko da biltegiratzeko instalazio horiek bete egiten dituztela produktu kimikoak biltegiratzeari buruz indarrean dagoen araudian ezarritako betebeharrak. Egiaztapen hori egiteko, Ingurumen Sailburuordetza honi aurkeztuko zaizkio eskumena duten erakundeek emandako egiaztagiriak.\ng) Larrialdirik gertatuz gero, berehala eta efikaziaz esku hartzeko beharrezkoak diren material guztiak edukiko dira, kantitate nahikoan: berriro ontziratzeko erreserbako edukiontziak, beharrezkoa izanez gero; gerta daitezkeen isuriei eusteko produktu xurgatzaile selektiboak, segurtasuneko edukiontziak, hesiak eta kaltetutako ingurunean isolatzeko seinaleztapen-elementuak eta norbera babesteko ekipo bereziak.\nh) Ingurumen Sailburuordetzari bidaliko zaio kubetak husteko eragiketak kontrolatzeko protokolo edo agiri bidezko prozedura; efikazian eragin dezaketen produktuen isuriak ez dira tratamenduko instalaziora eramango.\ni) Pabiloien barruan zolak garbitzean sortutako ura tratamendu-lerrora bideratuko da.\nj) Arazketa-prozesuan pilatutako hondakin solidoak eta lohiak aldizka atera egingo dira instalazioa behar bezala ibil dadin. Biltegiratuko dira, hala badagokio, hondoan hustubiderik ez duten gordetegi iragazgaitzetan.\nk) Arazteko instalazioek lohien tratamendua badute, xukatutako ura instalazioaren sarrerara birbidaliko da, hori tratatzeko.\nl) Uren Legearen 97. artikuluak dioenez, oro har jabari publikoko urak kutsatzeko edo ur horien inguruak degradatzeko gaitasuna izan dezaketen hondakin solidoak, zaborrak edo substantziak biltzea debekatuta dago, horien izaera eta uzten diren lekua edozein dela ere.\nm) Horregatik, titularrak beharrezkoa den arretaz jokatuko du produktuak, erregaiak, erreaktiboak eta abar biltzen dituzten tangetatik, edo horiek maneiatzeagatik, ustekabeko isuriak gerta ez daitezen, eta ur-ibilgu publikoetara irits ez daitezen.\nn) Larrialdi-egoeretan, babes zibilari buruzko legerian ezarritakoa bete beharko da, eta legeria horretan ezarritako baldintza guztiak bete beharko dira.\no) Arazketarako instalazioak behar bezala erabiltzeko eta ustekabeko isurketak ez gertatzeko hartu diren segurtasun-neurriak indarrean mantentzeko, behar diren baliabideak izan beharko ditu titularrak.\np) Arazketarako instalazioetan «by pass» eginez hondakin-urak isurtzea ez dago baimenduta.\nq) Gorabehera gertatuz gero agintariei jakinaraztea.\n– Zuzentzeko edo egoerari eusteko hartutako neurriak.\n– Jarduketak egiteko epeak.\n– Gertakaria non, zergatik eta zer egun eta ordutan gertatu den.\n– Ustekabeko isurketa izanez gero, emaria, isuritako gaiak eta ingurune hartzailean antzeman daitekeen eragina jaso beharko dira, eraginaren analisia barne.\n– Mugak gaindituz gero, isurketen datuak.\n– Eragindako kalteak, gutxi gorabehera.\n– Ezbeharra konpontzeko prebentziozko neurriak.\nr) Aurreko urte zibilean airearen kalitatea zaintzeko estazioan nahiz ebazpen honetako F.2. atalean zehaztutako neurketa-kanpainetan behatutako immisioen muga-balioak gainditu izan diren kasu guztien berri eman beharko dio sustatzaileak Ingurumen Sailburuordetzari, urte zibil bakoitzeko lehen hiru hilabeteetan.\ns) Instalazioek suteen aurkako babesari buruz indarrean dagoen araudian ezarritako betekizunak betetzen dituztela egiaztatu beharko da. Egiaztapen hori egiteko, Ingurumen Sailburuordetza honi aurkeztuko zaizkio eskumena duten erakundeek emandako egiaztagiriak.\nH) Baldin eta arautegi berria indarrean sartzeak, edo barneratzen diren sistemen egiturari eta funtzionamenduari buruzko ezagutza berri esanguratsuetara egokitu beharrak hori egitea gomendatzen badute, neurri babesle zein zuzentzaileak eta ingurumena zaintzeko programa aldarazi ahalko dira, bai neurtu behar diren parametroen kasuan, bai neurketaren aldizkakotasuna eta aipatutako parametroek hartu behar duten tarteari dagozkion mugen kasuan. Era berean, neurri babesle zein zuzentzaileak eta ingurumena zaintzeko programa alda daitezke, jardueraren sustatzaileak hala eskatuta edo ofizioz, ingurumena zaintzeko programan lortutako emaitzetan oinarrituta.\nI) Urtean behin, martxoaren 31 baino lehen, Sociedad Financiera y Minera SA –Añorgako fabrika– enpresak aurreko urtean atmosferara eta uretara isuritako emisioei eta sortutako hondakin mota guztiei buruzko datuak bidaliko dizkio Ingurumen Sailburuordetzari, E-PRTR-Euskadi Kutsatzaileen Emisio eta Transferentzia Inbentarioa egiteko eta eguneratuta edukitzeko, 508/2007 Errege Dekretuarekin eta ingurumena zaintzeko programarekin bat etorriz.\nJ) Ebazpen honetako E.2.1.b.2 atalean adierazitakoari jarraikiz, Euskal Autonomia Erkidegotik kanpo dagoen kudeatzaile baimendu berri batetik datorren HAE hondakina fabrikan onartu aurretik, Sociedad Financiera y Minera SA –Añorgako fabrika– enpresak hondakin hori onartzeko eskaera bidali beharko dio Ingurumen Sailburuordetzari, kudeatzaile horri organo eskudun batek emandako baimenarekin batera.\nEbazpen honen E.2 atalean adierazitakoari jarraituz, fabrikan edozein hondakin berri onartu aurretik, Sociedad Financiera y Minera SA –Añorgako fabrika– enpresak hondakin hori onartzeko eskaera bidali beharko dio Ingurumen Sailburuordetzari, horrek onets dezan.\nK) Instalazioetan egiten den edozein aldaketa jakinarazi egin beharko da; horretarako, helbide elektroniko honetan datorren formularioa beteko da: http://www.ingurumena.ejgv.euskadi.net/r49-3252/eu/contenidos/informacion/ippc/eu_6939/adjuntos/cuestionario_modificaciones.doc\nBigarrena.– Sociedad Financiera y Minera SA –Añorgako fabrika– enpresari errekerimendua egitea, honako alderdi hauei erantzuna eman diezaien:\n– Lurzorua babesteari dagokionez, sei hilabeteko epean lurzoruen dokumentu bategina aurkeztu beharko da, ikerketa-lanak eta lurzoruaren kalitatea lehengoratzeko lanak egin ditzakeen erakunde egiaztatu batek egina. Dokumentu horretan, «Lurzoru kutsatuen eta lurpeko uren gaineko arauzko eskakizunak aplikatzea ingurumen-baimen integratua behar duten instalazioetan» zirkularrean eskatzen den informazio guztia jasoko da. Zirkular hori, Bigarren atalean (D.2.5.– Lurzorua babesteko baldintzak) aipatzen da. Dokumentuari «058» kodea esleituko zaio.\nHirugarrena.– Ebazpen honen edukia jakinaraztea Sociedad Financiera y Minera SA –Añorgako fabrika– enpresari, Donostiako Udalari, ingurumen-baimen bateratua emateko prozeduran parte hartu duten erakundeei, eta gainerako interesdunei.\nLaugarrena.– Ebazpen honek ez du agortzen administrazio-bidea; horrenbestez, interesdunek gora jotzeko errekurtsoa aurkez diezaiokete Ingurumen, Lurralde Plangintza eta Etxebizitzako sailburuari, hilabeteko epean, ebazpen hau jakinarazi eta hurrengo egunetik kontatzen hasita, betiere Administrazio Publikoen Administrazio Prozedura Erkidearen Legearen (urriaren 1eko 39/2015) 121. artikuluan eta hurrengoetan xedatutakoaren arabera.\nSociedad Financiera y Minera SA –Añorgako fabrika– enpresak Donostian sustatutako jarduerarentzako ingurumen-baimen bateratua berrikusteko prozeduraren barruan egindako entzunaldi-tramitean hainbat alegazio-idazki jaso da. Horiek hemen jaso dira modu laburtuan, ingurumen-organoak alegazioen inguruan egindako gogoetekin batera.\n– Añorga Txikitarrak Auzo Elkartea (2017/2/14).\n– Amara-Berri Auzo Elkartea (2017/2/16).\n– Errotaburu Bai Auzo Elkartea (2017/2/16).\n– Lantxabe Auzo Elkartea (2017/2/16).\n– Gipuzkoako Ekologistak Martxan (2017/2/24).\n1.– Alegazioa: NOx muga.\n«Sociedad Financiera y Minera SA –Añorgako fabrika– enpresak NOx-erako egiten duen proposamenak ez du betetzen indarreko araudia (815/2013 Errege Dekretua); izan ere, errege-dekretu horrek muga gisa 500 mg/Nm\n2.– Alegazioa: SO\n«Nahitaezkoa da neurgailu jarraituak edukitzea, eta neurgailu horiek eguneko batez besteko balioak automatikoki ematen dituzte; dena dela, S02-rako eta NH3-rako ez da batere zentzuzkoa ingurumen-baimen integratuan hileko batez besteko balioak jasotzea; izan ere, 1/2016 Legegintzako Errege Dekretuan jasotzen denez, isurketek ezin dituzte gainditu eskura dagoen dauden teknika onenei loturiko balioak, ETOei buruzko ondorioetan ezarritako horiek; hain zuzen ere, horiek, lehenago eguneko batez besteko balioetan adierazitakoak dira. 7. artikuluko b idatzi-zatia aplikatuko balitz ere, ezin dira gainditu arestian adierazi diren isurketa-mailak, eskura dauden teknika onenei loturikoak, eta organo eskudunak hori gutxienez urtean behin ebaluatu beharko luke.»\nLehenengoz, zera adierazi behar da: SO\n3.– Alegazioa: NH3 muga-balioa\n«Sociedad Financiera y Minera SA –Añorgako fabrika– enpresak NH3-rako proposatutako isurketaren muga-balioak, 140 mg/Nm\n4.– Alegazioa: ikatz-errotaren mugak.\n«Ikatz-Koke errotak lehorketarako labetik bertatik datozen gasak erabiltzen ditu, 1 zenbakiko fokuak sortzen dituen gasak. Foku horrek ez dauka Erredukzio Selektibo Ez-katalitikoko tratamendu Sistemarik (SNCR), ezta 2 zenbakiko fokuan (Labea) instalatuta daudenen efikazia berbereko iragazkirik ere. Halaber, 1 zenbakiko fokurako aurreikusitako isurketaren muga-balioak askoz handiagoak dira 2 zenbakiko fokurako jasotakoak baino, eta ez dira neurtzen labean sortzen diren kutsatzaile gehienak (metal astunak, dioxinak eta abar). 1/2016 Legegintzako Errege Dekretuaren 7. artikuluko 7. idatzi-zatian aurreikusten denez, substantzien isurketaren muga-balioak isurpenak instalaziotik ateratzen diren lekuan aplikatzen dira.\nKontuan hartuta labeko keak instalaziotik 1 eta 2 zenbakiko fokuetan zehar irteten direla, bi fokuei Batzordearen 2013ko martxoaren 26ko Betearazpen Erabakian jasotako errekuntza-prozesuetarako muga-balioak aplikatu behar zaizkie. »\n5.– Alegazioa: dioxinen eta furanoen eta metalen kontrolak.\na) Hondakinen baterako errausketatik edo errausketatik sortutako isurketak egoera guztietan isurketaren muga-balioen % 50etik beherakoak direnean.\nb) Batera erraustu edo erraustu behar diren hondakinak hondakin arriskutsu gisa sailkatuta dauden, birziklatzeko egokiak ez diren eta ezaugarri jakin batzuk dauzkaten zatiki erregai jakin batzuk soilik direnean (ezaugarri horiek puntu honetako c) atalean azaltzen den ebaluazioaren arabera azalduko dira).\nc) Kudeatzaileak frogatu ahal duenean hondakinen kalitateari buruzko informazioan eta isurketen neurketan oinarrituta metalen isurketaren muga-balioetatik nabarmen behera daudela edozein egoeratan.\nHalaber, EZ da betetzen 37. artikuluko 6.c idatzi-zatia, hala geratzen da frogatuta ENVIRA INGENIEROS ASESORES Kontrol Erakunde Baimenduaren M391/15v2 zenbakiko txostenean (data: 2015-08-04, IBB aldatu zen dataren ostekoa). Txosten horretan jasotzen denez, metal astunen isurketa-balioak 0,48603 mg/m


Amsterdameko eredua - Ekonomiaren KZ\nAmsterdamgo Udalak hotel berrien eraikuntza geldiarazteko hartutako erabakiak, “Berritzen edo handitzen ari den auzo batentzat balio erantsia” dakarrenean izan ezik – Horrek esan nahi du erdiguneko eta mendebaldeko barrutietan establezimendu berriak instalatzeari betoa jartzea, horiek baitira turistikoenak, eta hiri horretara joaten diren milaka bisitariek sortzen dituzten pilaketak, zarata eta eragozpenak murriztea –, berriro ere jarri du mahai gainean hiri turistiko batek zer eraiki nahi duen galdetzeko beharra.\nAmsterdamgo Udalak hartutako erabakia aste honetan aplikatu da eta 20.000 hotel logela berri ezartzea eragotziko du. Bartzelonako Udalak onartutakoaren antzekoa da, hiriko hotel, ostatu, pentsio eta aterpetxe berriak irekitzea mugatu baitzuen. Neurriaren ondorioz, ohe berrien eskaintza jaitsi egin da, 2017an, hura aldarrikatu zen urtean, % 20 igo zen, eta indarrean egon den lau urteetan, berriz, urtean % 1 hazi da. Horren ondorioz, hotelen eskaintza ez da kolapsatu eta gainezka egin du, eta, ondorioz, Bartzelonak turismo-helmuga gisa duen kalitatea degradatu egin da.\nDistantziak alde batera utzita, Donostian antzeko egoerara irits gaitezke, baldin eta hotel-eskaintzaren hazkunde jasangarria bultzatzen duten neurriak aplikatzen ez badira, hiriko bizi-kalitatea eta nortasuna mantenduz, biztanleekiko kontziliazioa eta bizikidetza ahalbidetzen dituen helmuga turistiko ospetsu gisa duen irudia kaltetzea saihesteko.\nEskaera gainditzen duen hotel-eskaintza zorigaiztoko batek lehia handitzea eta prezioak murriztea eragiteaz gain, azken urteotan Donostian erregistratu diren hotel-inbertsioen errentagarritasuna murriztea ere eragiten du, baita hirira iristen den bisitariaren maila ekonomikoaren balio-galera handia ere, horrek biztanleen ongizatean eta bizi-kalitatean masifikazio eta eragin garrantzitsua dakarren guztiarekin. Alde horretatik, Bartzelona eta Bilbo izan behar dira elkarri begiratzeko ispiluak, tentaldian ez erortzeko.\nAzken sei urteetan, 36 hotel berriren lizentziak eman dira Donostian, eta, Gipuzkoa osoan, ostatuak, pentsioak eta aterpetxeak barne hartzen dituen ostatu-establezimenduen kopurua 2015ean zeuden 241etik 2019an erregistratutako 290era igaro da, eta horiei gehitu behar zaizkie azken urte eta erdian gehitu diren batzuk, nahiz eta turismo-sektorean eragin duten pandemiaren murrizketak. Establezimendu horien bi heren, gutxi gorabehera, Donostian daude.\nUne honetan, lau hotel eraikitzen ari dira Donostian, eta beste bost obrak hasteko izapideetan daude, horietako bi, bitxia bada ere, duela gutxi arte erlijio-ordenen mendeko ikastetxeak izan diren eraikinetan. Arraroa dirudien arren, ez dira kasu isolatuak. Azken bi urteetan, lehen mojen komentu ziren establezimenduak, emakumeen ikastetxe erlijioso bat eta Donostiako Elizbarrutiaren bi eraikin sartu dira Donostiako ostatu-parkean.\nDonostiak azken urteotan izan duen garapen turistiko garrantzitsuak, hoteletan eta sektorearekin lotutako beste jarduera batzuetan inbertsio garrantzitsuak egitea eragin duenak, eragin negatiboa izan du herritarren bizi-kalitatean, eta horrek planteatu eta kontuan hartu beharreko zenbait gai sortzen ditu. Adibidez, hiriko zenbait eremuren identitatea galtzea, parke tematiko moduko bat bihurtu baitira, ohitura eta jarduteko modu herrikoiak erabilerarik gabe utziz; eskaintzaren kalitatearen jaitsiera; zerbitzu publikoen prestazioaren urritasuna, kudeaketa instituzional zein pribatukoa; prezioen igoera eta, okerragoa dena, Donostiako eremu batzuen gentrifikazioa. Prozesu hori dagoeneko ikusten ari gara inguruko hirietan, Biarritzen esaterako, non jatorrizko biztanleak lekuz aldatzen ari diren, okupatu zitzaketen etxebizitzak kanpotik etorritako pertsonek erosten dituztelako, erosketa-maila handiagoarekin.\nHotel-eskaintza neurriz gaindikoa eta turismo jasangarri eta herritarren ongizatearen bermatzaile baten parametroekin bat ez datorrena, eta horrek sektore honetako beste hiru puntalen (gastronomia, ostalaritza eta merkataritza) masifikazioa eta uniformizazioa dakarren guztia, Donostiako turismo-eredu propio baten garapen faltaren emaitza izan daiteke.\nUdal erakundeek ez dute gehiegizko kezkarik sumatzen behar horren inguruan, 2020an, martxora arte, zenbait auzotan (hala nola Erdialdean eta Grosen) hotel berriak eraikitzeko lizentzien emakida bertan behera uzteko erabakia izan ezik, gizarte-eragileek, auzo-mugimenduek eta zenbait talde politikok ildo horretan egindako eskaerari erantzuteko. Aurtengo apirilean, kontzeptua aldatu zen, eta udal-gobernuak hirigintza-arau batzuk onartu zituen, Hiri Antolamenduko Plan Orokorraren (HAPO) barruan. Arau horien arabera, eremu horietako hotel-jarduerak eta Antigua auzoak ezin dute gainditu hirugarren sektoreko erabileretara bideratutako azaleraren % 25. Alde Zaharra baztertuta dago, hirugarren sektoreko azaleraren % 30 baino gehiago ostalaritza- eta ostatu-jardueretara bideratuta dagoelako.\nEra berean, beharrezkoa da Donostia berrikuntzatik, ekintzailetzatik eta belaunaldien arteko errelebotik munduko gastronomia-bikaintasuneko helmuga gisa hartuko dela bermatzeko neurriak abian jartzea, bere balio-kate osoan. Erronka hori erronka gisa aurkezten da, eta ahalegin guztiak eskaini behar zaizkio, hiriaren nortasun-ezaugarrietako bat izateaz gain, turismoaren erakargarritasun handienetako bat izaten jarrai dezan.\n2030erako Plan Estrategikoa egitea aukera bikaina izan daiteke Donostiako hiribururako nahi den turismo iraunkorraren ereduaren oinarriak ezartzeko eta beste helmuga turistiko batzuetan ikusi ditugun ondorio kaltegarriak saihesteko. Donostiako Udala plan hori hiriko eragile ekonomiko eta sozialek eztabaidatu eta aztertu behar dute. Sektorean, hotelak eraikitzeko lizentzien emakidan bost urteko luzamendua ezartzeko beharra planteatzen ari diren ahotsak daude, amaierarik ez duela dirudien garapena geldiarazteko, eta, azken finean, negozio horien inbertitzaileei ez ezik, hiria bera eta bertako biztanleak ere kaltetuko ditu, are larriagoa dena. Hobe da prebenitzea…\nSektorean badira hotel berriak eraikitzeko lizentzien emakidan bost urteko luzamendua ezartzeko beharra planteatzen duten ahotsak\n← De Guindosek azpiko inflazioa erreferente gisa hartzea proposatu du\nEuskadin abeltzaintzarako laguntzak emateko epea zabalik →\nCarlos Etxebarri: “Bat karezkoa eta asko hareazkoak”


Esperientzia - Turismo kudeaketa\nTurismoaren alorrean laguntza eta aholkularitza adituko zerbitzuak eskaintzen ditu Itxaslehorrek hainbat behar espezifikotan, hau da:\nEnpresa pribatuei laguntza, proiektu turistikoen garapenean eta kontzeptualizazioan: Basque Surf Center, Bewater Bilbao, Moor Surf Eskola.\nSare sozialetan komunikatzeko diagnosia eta proposamena Sopela, Portugalete eta Uribe eskualderako.\nBakioko Udalarentzako landa-lurra turismo-jarduera bilakatzearen aldeko azterketa.\nTurismo-azoken balorazio teknikoko txostenak Bizkaiko Foru Aldundirako.\nTurismo-bulegoen jarduera-protokoloa Bizkaiko Foru Aldundirako.\nItxaslehorrek kalitatezko parametroen arabera egiten du lan egunerokoan eta hala ematen du aditzera Bizkaiko Foru Aldundiak emandako PREMIE ziurtagiriak eta SICTEDek emandako Jardunbide Egokien ziurtagiriak. Gaur egun, zilarrezko eta urrezko Q ziurtagiriak eskuratzera bideratutako Bikaintasunerako “Euskalit” Fundazioak kudeatutako programetan bikaintasuna eskuratzeko prozesuetan lanean ari da.\nEsperientzien trukeak eta enpresen aldetik arrakasta izan duten kasuak ezagutzeak balioa eta ikuspegi osatuagoa eskaintzen dio negozioari, enpresa parte-hartzaileak suspertu eta kohesionatzeaz gain. Helburu horrekin, Itxaslehorrek berarekin lankidetzan jarduten duten erakundeetarako enpresa-xedeak antolatu eta proposatzen ditu.\nAntolatu ditugun azken bi xedeak hauek izan dira: Europako surfaren industriaren gunera bisita, “Surf City Donostia” surfaren industriako klusterreko enpresekin eta Txileko O’Higgins eskualdean enpresa turistikoekin egindako enpresa-xedea, Euskadin eta Europan jardunbide egokien adibideak ezagutzeko asmoz.\nBenchmarkinga beste turismoguneetan arrakasta izan duten esperientzien garapena ezagutzeko funtsezko baliabidea da.\nItxaslehorrek azterketa-lanak egiten ditu beste turismogune batzuetan garatzen diren eta gure bezeroentzat eta enpresa turistikoentzat interesgarriak izan daitezkeen esperientziak bilatu eta ezagutzeko. Programaren garapena antolatu eta prozesuan laguntzen dugu, bisitak kontratatuta, mantenua eta ostatua eskainita, eta interesa duten taldeak garraiatu eta lagunduta. Horrez gain, bisitako aurrekontuaren kontrolaz arduratzen gara.\nItxaslehorrek honako turismogune hauetara egindako bisitak antolatu ditu, besteak beste: La Garrotxa, El Penedés eta Arabako Errioxa Bakioko Udalarentzat; Kosta da Morte Sopelako Udalarentzat eta urtero “Jata-Ondo” Landa Garapeneko Agentziarekin lankidetzan jarduten du landa-izaerako turismoguneen azterketan, askotariko gaiekin, hala nola gastronomia, xendazaletasuna eta kultur ondarea; horrez gain, esperientziak bisitatu ditu Gironan, Iruñean, Oliten, Sorian eta Arabako Errioxan.


Surflaria eta paradisua - Iñigo Urdinaga - 111 Akademia\nIzenburua: Surflaria eta paradisua\nIdazlea: Iñigo Urdinaga\nArrazoi du Bernardo Atxagak: “Paradisurako jaioak gara, hala nola txoriak airerako”.\nIndigena hawaiiarrek mendeak zeramatzaten olatuak hartu eta gozatzen, baina hamarkada gutxi batzuetan zeharo eraldatuko zuten gizon zuriek surfa. Orain, taula hobeak ditugu, neoprenoak, auto eta errepideak, itsas-iragarpenak, hegazkinak… Ordainetan, porlanez bete ditugu hondartza eta itsasadarrak, surflari gehiegi dabil han-hemen, eta ez gara antzinako indigena hawaiiarrak baino zoriontsuago.\nHorra, liburu sailkaezin bezain gozaerraz honen hari nagusia: Zer gaude, paradisutik gero eta urrunago ala gertuago?\nBehar-beharrezkoa dugu oreka, ez erortzeko eta gozatzen jarraitu ahal izateko. Paradisura hurbiltzeko.\n2018/01/17 8:46 am\nInigo Urdinagak hainbat atal motzekin osatu duenez liburua, neure iritzia ere horrelaxe emango dut:\n– Ezohiko liburua, sailkaezina.\n– Saiakera surf-poetikoa.\n– Surfaren aztarrenik ez dugunok ere irakurri beharrekoa.\n– Putomuroari amorrua hartu diot.\n– Paradisua aurkitzen edo bila jarraitzen lagunduko dizu.\n– Xumea bezain goxoa.\n– Xumea bezain handia.\n2017/07/28 7:19 am\nLiburua gustatzen bazaizu gomendatu, hori eskatzen dio idazleak irakurleari. Ba gomendatu soilik ez, aurtengo Akademia honen saria irabaztea opa diet liburuari eta egileari. Izan ere, Iñigo Urdinagak ederki asmatu du surfaz haratago joaten, surfarenak eta surflarienak soilik ez diren kezkak eta ametsak plazaratzen, Google ahaltsuan azaltzen ez diren hainbat kontu eta pertsona agerian jartzen, intrahistoria egiten, hainbat idazle famatuk surfarekin izan zuten harremana azaltzen, surfaren historia laburbiltzen, berak surfaz pentsatzen duena eta surfarekin/itsasoarekin/naturarekin sentitzen duen zirrara eta ezinegona transmititzen, surfak eta olatuek Euskal Herriarekin duten erlazioaren berri ematen, gizon zuriaren prepotentziaz ohartarazten…\nLiburu hau eskuartean hartu nuenean HABEko Ikasbil atarian irakurri berria nuen datu bitxi bat, Felipe Pomar izeneko surflari bat, munduko txapelduna izana, demostratu nahian dabilela Perun duela surfak jatorria, eta “caballitos Totora” izeneko taula moduko batzuk erabiltzen zituztela olatuak hartzeko, Hawaiin inor bizi baino lehen. Egia esatera, datu horrek liburua irakurtzen hasteko azken bultzadatxoa eman zion itsasoa etxetik 100 metrora izanagatik hondartza zapaldu gabe urteak egin ditzakeen Akademiakide honi. Eta nahiz eta ez dudan horri buruzko aipurik aurkitu, aitortu behar dut zalantzarik gabe Joxerra Gartzia ez zebilela oker idazleari, Iñigo Fernandez Ostalaza berezko izenez, surfari buruzko liburu bat egitea proposatu zionean. Badu saiakeratik, badu literaturatik, badu pozetik eta tristuratik… Zer gehiago behar du liburu batek?


Game of Thrones: Zumaia eta flyscha, telesaila ospetsuaren agertokiak\nZumaia eta flyscha, 'Game of Thrones' telesailaren agertokiak\n'Gara' egunkariak azaldu duenez, irailean has daitezke filmatzen. HBOren produktorea ostatuak eta pabiloiak bilatzen ari da dagoeneko.\nZumaiako flyscha (Gipuzkoa). Artxiboko irudia: EiTB\n'Game Of Thrones' telesaila zinemara iritsiko da\nIlara luzeak sortu dira Tuteran Game of Thrones-en castingean\nGame of Thrones azken hamarkadako telesail arrakastatsuenaren seigarren denboraldia amaitu da eta HBO telebista denboraldi berria grabatzeko kokalekuen bila ari da jadanik.\nEgunkariak azaldu duenez, irailean has daitezke filmatzen. Fresco Film Service HBOren produktorea ostatuak eta pabiloiak bilatzen ari da dagoeneko.


Cantal Auvernia-Rhône-Alpeak eskualdeko departamendua da (15), Cantal medigunean kokatua. Prefektura Aurillac hirian dago. Mugakide ditu Corrèze ipar-mendebaldean, Puy-de-Dôme iparraldean, Haute-Loire ipar-ekialdean, Lozère ekialdean, Aveyron hegoaldean eta Lot hego-mendebaldean.\nCantal Auvernia-Rhône-Alpeak eskualdeko departamendua da (15), Cantal medigunean kokatua. Prefektura Aurillac hirian dago. Mugakide ditu Corrèze ipar-mendebaldean, Puy-de-Dôme iparraldean, Haute-Loire ipar-ekialdean, Lozère ekialdean, Aveyron hegoaldean eta Lot hego-mendebaldean. (eu)


Iruñeko merkataritzak 40.000 poltsa berrerabilgarri oparituko dizkie bezeroei, irribarre zabal baten irudiaz diseinatuak, tratu pertsonal, atsegin eta\nAurkezpenean izan dira, alkatearekin batera, kirol, kultur eta gastronomia arloetako pertsona ospetsuak, merkataritza txikiaren alde egiteko\nIruñeko merkataritzak kanpaina berria abiatu du, eta bezeroen artean banatuko ditu 40.000 poltsa berrerabilgarri, irribarre zabal baten irudiaz diseinatuak, halako establezimenduetan ematen den gertuko tratu pertsonal, atsegin eta profesionalaren erakusgarri. Udalak sustatu du ekimena, hiriko bederatzi merkatari-elkarteekin batera: Alde Zaharra, Zabalgunea, Iturrama, Martín-Azpilcueta, Mendillorri, Donibane-Ermitagaña-Mendebaldea, Arrotxapea, Sanduzelai eta La Txan.\nKanpaina eta poltsak gaur goizean aurkeztu dituzte, Udaletxe plazan egindako prentsaurrekoan, Iruñeko alkate Joseba Asironek, Tokiko Ekonomia Jasangarriko zinegotzi ordezkari Patricia Peralesek eta merkatarien elkarteetako ordezkariek, eta haiekin batera izan dira kirol, kultur eta gastronomia arloan izen handia duten hainbat pertsona: Miguel Indurain, txirrindulari profesional ohia; Enrique Martín, Osasunako jokalari eta entrenatzaile ohia; Baserriberri jatetxeko Iñaki Andradas; Rodero jatetxeko Koldo Rodero; Adriana Eransus, azken sanferminetako kartelaren irabazle eta diseinatzailea; Susana Rodriguez, idazlea, kazetaria eta Pamplona Negra zikloko zuzendaria; Maite Sota, idazlea eta pediatra, eta Sagrario Alemán, helduen euskalduntzearen sustatzailea eta Euskaltzaindiko kidea. Horiez gain, nahiz eta bertan egon ez, Aurora Beltrán abeslariak bat egin du ekimenarekin, hiria hiriago egiten duten establezimendu txikiei helaraziz, indarrez helarazi ere, bere babesa.\n600 establezimendutik gora Iruñeko merkataritza, erosketak baino gehiago kanpainarekin bat\nIruñeko merkataritza, erosketak baino gehiago kanpainan hirian barna dauden 600 establezimenduk parte hartzen dute, azpimarratu nahian erosketak egitea aisialdi-jarduera bat dela, ibilaldi bat askotariko dendetan barna, gastronomia-dastatze goxoekin amaitu daitekeena. Establezimendu horietan erostea erosketak egitea baino askoz gehiago da, askotariko saltokiak bisitatzea da, batetik bestera parke eta intereseko lekuetatik pasatuz. Hitz batez, plan ona, denbora-tarte atsegina igarotzeko. Betiko merkataritzak eta Iruñean zein bertako auzoetan kalerik kale ibiltzeak berez dakar paregabeko balio erantsia, eta esperientzia beti izaten da desberdina eta atsegina. Gainera, horrela berpiztu eta biziberritzen dira hiria eta saltoki txiki horiek, kaleak animatzeaz gain ekonomia suspertu eta enplegua sortzen dutenak.\nPoltsak kanpainari atxikitako establezimenduetan erositakoan banatuko dira. Mezu bikoitza helarazi nahi da haien bidez: batetik, betiko saltokietan erostea saritzen da, eta bestetik, pedagogia egiten da plastikoaren desagerpenari begira, hurrengo egunetan erosketak poltsa horrekin egitera animatzen baita.\nPoltsak berdin-berdinak izango dira auzo guztietan, ordezkatzen duten kolektiboa bateratze aldera; izan ere, kolektibo osoa elkartuko dute, establezimenduaren sektorea edo kokapena gorabehera. Heldulekuaz marraztutako irribarrearekin batera, diseinuan kolore berdea aukeratu da Iruña irudikatzeko, tonu histuetan, nolabaiteko modernotasuna eta freskotasuna emateko.\nIruñean, 2018ko irailaren 25ean\nIruñeko merkataritzak 40.000 poltsa berrerabilgarri oparituko dizkie bezeroei, irribarre zabal baten irudiaz diseinatuak, tratu pertsonal, atsegin eta (69 Kb)\nIruñeko merkataritzak 40.000 poltsa berrerabilgarri oparituko dizkie bezeroei, irribarre zabal baten irudiaz diseinatuak, tratu pertsonal, atsegin eta (57.06 Kb)


Sopelako Udala - Kilo bat haxix konfiskatuta Sopelako taberna batean\nZu hemen zaude: Hasiera Albisteak Kilo bat haxix konfiskatuta Sopelako taberna batean\nSopelako udaltzainek pertsona bat ikertu dute, ustez osasun publikoaren aurkako delitu bat egiteagatik. Gertaera, udalerriko ostalaritza-lokal batean egindako erregistro batean bederatzi haxix tabletaren (gutxi gorabehera 1 kg) konfiskatzearekin lotuta dago.\nSubstantzia estupefazienteen konfiskazio txikien jatorria ikertzen ari ziren udaltzainak abenduaren 22ko 19:35ean Sopelako ostalaritza-lokal batean sartu ziren, eta lau pertsona aurkitu zituzten porru bana erretzen. Erregistroan haxixezko bederatzi tableta aurkitu ziren.\nEstablezimenduaren arduraduna osasun publikoaren aurkako delitu baten ustezko egile gisa ikertzen ari da, eta agenteek lau bezeroen aurkako salaketa aktak egin dituzte, Covid-19rekin zerikusia duten osasun arauak hausteagatik (maskararik ez erabiltzea eta distantziak gorde gabe erretzea) eta Herritarren Segurtasuna Babesteko Legea hausteagatik. Lokala prezintatuta geratu da epailearen erabakiaren zain.


Joan Mari Torrealdairi omenaldia - Kulturklik\nAndoain 2021(e)ko Uztailak 30\nArratsaldean, berriz, omenaldi ekitaldia egingo diote Torrealdairi, Martin Ugalde kultur parkearen erdialdeko zelaian. Xabier Eizagirre Jakin-eko kideak azaldu digunez, musika, hitzaldiak eta bertsoak tartekatuko dituzte, ordu erdi inguruko ekitaldian.\nMikel Urdangarinek kantu pare bat eskainiko du bertan, eta Manex Torrealdai Joan Mari zenaren semea izango du lagun horietako batean; Oihana Iguaran eta Andoni Egaña bertsolariek kantatuko dute; eta, besteak beste, Lorea Agirre Jakin-en zuzendariak eta Garazi Torrealdai Joan Mariren alabak hartuko dute hitza.\nLekua Martin Ugalde Kultur Parkea\nWeb Martin Ugalde Kultur Parkea


Bizkaiko merkataritzako langileak grebara deitu ditugu apirilaren 29 eta maiatzaren 6 eta 13rako | LAB SINDIKATUA\nEkintza Sindikala Bizkaiko merkataritzako langileak grebara deitu ditugu apirilaren 29 eta maiatzaren 6 eta...\nLAB, ELA eta ESK sindikatuok deitutako grebaren harira egindako agerraldiaren edukia:\nLan erreformen ondorioz, patronalak sistematikoki blokeatu izan ditu hitzarmen askoren negoziaketak, tartean, ehun-merkataritzakoa, merkataritza orokorrekoa eta larru eta oinetakoena. Izan ere, hurrenez hurren, 2015, 2018 eta 2007 urteetatik berriztu gabe daude.\nPandemiak eta ezegonkortasun ekonomikoak ez dute lagundu: are gehiago, hitzarmenen negoziaketa atzeratzeko zein horrek dakarren soldaten balio galera dela eta irabaziak handitzeko aitzakia ederra eman die.\nEzin dugu ahaztu, digitalizazioa dela eta, merkataritza eraldaketa sakona bizitzen ari dela eta enplegu kopuru handi bat kinka larrian jartzen ari dela, enpresa handietan, bereziki. Prozesu honen ondorioz eta online salmenten gorakadaren eraginez, azken hilabeteetan enpresen aldetik eraso bortitzak pairatu izan ditugu: lan baldintzen funtsezko aldaketak, mugikortasun funtzionala, lan kargaren handitzea, kontziliazio neurrien falta eta ERE zein kaleratze indibidual amaigabeak…\nJoan den urtarrilaren 5ean, hitzarmenen negoziazioaren blokeoaren aurrean, ehun-merkataritza, merkataritza orokorreko eta larru eta oinetakoen merkataritzako langileok Bizkaia osoan zehar mobilizatzeari ekin genion. Ordutik, ostiralero eskualde desberdinetan mobilizatu gara eduki duinak dituzten hitzarmenak aldarrikatzeko.\nCECOBI eta BIZKAIDENDAK patronalak oso eroso daude egungo testuinguruan eta negoziazio-mahaian elementu zeharo atzerakoiak proposatzera ere ausartzen dira. Gure lan eskubideen elementu garrantzitsuak ezabatu edo mugatu nahi dituzte, borrokaren bidez urteetan irabazi izan ditugun eskubideak.\nBeste kontu batzuen artean, igande eta jai egunetan Estatu osoan irekitzen ez den eremu bakarra gurea dela tematzen jarraitzen dute, hori horrela urteetan zehar gure familia bizitza, pertsonala eta laborala uztartu ahal izateko aurrera eraman dugun borrokari esker baldin bada ere.\nEz dugu amore emango, ez diegu urtetako borroka sindikalari esker lortutako eskubideei uko egingo. Sektoreko langileok pairatzen ditugun arazo errealei aurre egingo dien negoziazio serioa da nahi duguna, ganorazko edukiak dituena. Enpresa handiek urteak daramatzate irabazi erraldoiak pilatzen: bada garaia irabaziok banatu eta langileon lan eta bizi baldintza hobeak lortzeko erabil daitezen.\nGure aldarrikapen nagusiak honako hauek dira:\n*Soldata igoerak KPI-aren gainetik, eta aurreko urteetako atzerapenekin.\n*Lanaldi partzialentzako lanaldiaren egonkortzea.\n*Eraldaketa digitala gauzatzen duten enpresetako langileentzako lanaldi murrizketa, enplegua babesteko neurri gisa. Gero eta online salmenta handiagoa, orduan eta lanaldi txikiagoa.\n*Digitalizazioari lotutako kategoria eta funtzio berrien erregulazioa: bezero-arreta, paketeen prestaketa eta banaketa…\n*Digitalizazioari lotutako lanentzako plusak.\n*Genero-arrakalari aurre egiteko, Bizkaiko lurralde-eremuko lantokietarako Berdintasun Plana edukitzeko betebeharra.\nArgi dugu eduki duinak lortzeko, sektoreko langileen mobilizazioa ezinbestekoa izango dela, eta horregatik, dei egiten diegu merkataritzako ehun-, larru eta oinetakoen merkataritzako eta merkataritza orokorreko langile guztiei hurrengo apirilaren 29rako eta maiatzaren 6 eta 13rako deitutako grebekin bat egin dezaten.\nHiru egun hauekin, hitzarmenak eduki duinez betetzeko patronala mugiarazi arte luzatuko den borrokaldi bati hasiera emango diogu. Horregatik, sektoreko langileei eskatzen diegu egun horietan aurrera eramango ditugun mobilizazioetan aktiboki parte hartzera.\nHasteko, apirilaren 29an, goizean zehar, piketeak burutuko ditugu lan zentro desberdinen atarietan, eta eguerdiko 12.00etan bat egingo dugu Bilboko Arriaga plazan, elkarrekin Confebasken egoitzara bidea egiteko. Bertan, gu entzun beste erremediorik ez dute izango.


Belea eta emakumea td\nLola mantalaren plana\nEspagetiak susirentzat td\nUdaberriko goiz batean, Martzelinaerraldoia eguzkia hartzen ari zenbere gaztelu gainean lasai-lasaietzanda. Erle bat zebilen hanburrun-burrunka emakumeerraldoiaren hankako behatzlodiaren inguruan. Eta... ZISTA!,hortzaka egin zion. 2.\nTximista bezala alde egin zuenerleak handik. Martzelinarenbehatz lodia hazi eta hazi ari zen.Denbora asko baino lehen globogorri eta distiratsu baten itxurahartu zuen behatzak. BazirudienPLAF! egin behar zuela. “Ai, ai,ai...”, hasi zen garrasikaMartzelina, auzotar guztiakbeldurtzeraino. 3.\n-Andere Martzelina! Har itzazu pastilahauek, bi goizean eta bi gauean. Etaatsedena hartu, horixe egin behar duzubatez ere. Entzun duzu? Ez duzu mugituere egin behar.Hau esan ondoren, errezeta-blokakarteran gorde eta Bisturi sendagileakalde egin zuen gaztelutik.Auzotarrek Bisturisendagileari deituzioten segituan.Begiratu zionerraldoiari, etazer zeukan ikusiondoren esanzion: 4.\nPasa ziren sei edo zazpi egun,Martzelinak egin zuen sendagileakesandakoa, baina haren behatzak lehenbezala jarraitzen zuen.Auzotarrak berriro elkartu ziren, etaPoliamida sorginari laguntza eskatzeaerabaki zuten. Han inguruko herribatean bizi zen sorgin hura. 5.\nBerehalaxe heldu zen sorgina.Jaitsi zen erratz hegaletik,eta ukendu magiko batprestatzen hasi zen eltzehandi batean. 6.\nLuzaroan eduki zuen irakiten,eta gero Martzelina erraldoiarenbehatz lodiaren gaineanzabaldu zuen ore hura dena. 7.\nSei edo zazpi egun igaro ziren,baina ukendu magikoak ere ezzion mesederik egin.Emakume erraldoiak, erabatetsita, garrasi beldurgarriakegiten zituen. 8.\nGarrasi haiek entzutean,gaztelutik hurbil zebilenbele beltz bat urreratuzitzaion Martzelinari.Behatza ia lehertzerainohazirik zeukala ikusizuenean, hauxe esanzion, serio-serio, beleak:-Martzelina, Martzelina!Utzi garrasi egiteari, etabarrez hasi behar duzu!-Ai, ai! –erantzun zuenerraldoiak-, barreegiteko gogo gutxidaukat nik. 9.\nBaina bele beltzak ez zionkasurik egin.Jo zuen txistu, eta neurriguztietako bele beltzez betezen zerua. 10.\nBeleak kilimak egiten hasizitzaizkion Martzelinari gorputzguztian: bizkarrean, tripan,besapeetan...-Geldi! Zaudete geldi, mesedez! –esaten zuen erraldoiak, ia malkoakbotatzeraino barre eginez. 11.\nEta hainbeste barre egin zuen, behatz lodiahustutzen joan zitzaion. Bat-batean,altxatu lasai-lasai eta, irribarrez, dantzanhasi zen bele talde oihukari harekin. Etaordu asko iraun zuen festa hark, dantzanjarraitu baitzuten ilargia irten zen arte. 12.\nIpuin hau irakurtzeko egokitua izan da. 13.\nIpuin irakurlea: Dori RikarteMuntaia eta egokitzapenak:Pako EizagirreIpuin irakurlea: Dori RikarteMuntaia eta egokitzapenak:Pako Eizagirre Recommended


Adi ibili bidaiari! — Gaztezulo\nAdi ibili bidaiari!\nAdi ibili bidaiari! https://www.gaztezulo.eus/albisteak/adi-ibili-bidaiari https://www.gaztezulo.eus/albisteak/adi-ibili-bidaiari/@@download/image/21p18-1.jpg\nHerri batera oporretan goazenean, batzuetan bertako ohiturek harritu egiten gaituzte. Honelakoetan ohikoak dira, hanka sartzea. Hona hemen munduko hainbat tokitako ohitura sorta, bidaian joanez gero, hanka sar ez dezagun.\nArabiarrek ez dute inoiz ezkerreko eskuaz bostekoa ematen, ezta jaten ere. Izan ere, ezkerreko eskua ipurdia garbitzeko erabiltzen dute. Ghanan ere gomendagarria da ezkerreko eskuaz keinurik ez egitea.\nTanzanian gaizki ikusita dago loreak oparitzea. Kenian, berriz, eztia da oparirik onena.\nHerri islamiar gehienetan, bazkal edo afal ostean korrok egitea begi onez ikusten dute. Egipton, bestalde, ez da platerean jarritako janari guztia jan behar.\nAfrika da guretzat arraro samarrak diren platerak jateko aukerarik onena: krokodiloa edo tximinoa Afrika Erdiko Errepublikan, zebra edo jirafa Kenian, ostruka Hego Afrikan\nKanadan eta AEBetan, inork neskaren bat aurkeztuz gero, ez diozu masailean musurik eman behar.\nAEBetako hainbat estatutan aho bidezko sexua edo atzetik ematea legez kanpokoa da. Ezkondutakoek maitaleak izatea ere zigortuta dago hainbat tokitan.\nHegoameriketako herrialde askotan galarazita dago top-lessa egitea.\nKanadan eta AEBetan, norbaitekin solasean arituz gero, metro erdiko tartea utzi behar da. Brasilen, Hondurasen edo Nikaraguan, aldiz, solaskideek elkarrengandik gertu egon behar dute.\nBiraoak gaizki samar ikusita daude Hegoameriketan.\nAEBetako legediaren arabera, kalean alkoholdun edaririk edan nahi bada, botila estali behar da. Horrexegatik, filmeetan mozkorrek paperezko poltsatxo batean sartuta eramaten dute botila.\nAEBen eraginez edo, erpurua goraka jartzea "OK" esan nahi du gure artean. Saudi Arabian, aldiz, irain larria da. Taiwanen, bestalde, Europan ez bezala, burua alde batetik bestera mugituz gero, "bai" esan nahi du, eta goitik behera, berriz, "ez".\nJaponian pertsona bati behin eta berriro begietara begiratzea (ligatzeko, adibidez) mesprezuaren seinale da. Kuwaiten jendaurrean musuka aritzea delitua da.\nEskupekoak ematea gaizki ikusita dago zenbait tokitan, Hego Korean, adibidez.\nTaiwanen, platera garbi-garbi, ezer gabe, utziz gero, berriro betetzen dizute. Beraz, ez baduzu gehiago nahi, zerbat utzi behar da beti.\nThailandian, Budaren estatua baten aurrean, oinetakoak kendu behar dira beti.\nEskandinabian, ohikoa da udaran, hiri eta herrietako parkeetan, neskek top-lessa egitea. Finlandian oso arrunta da neskak eta mutilak saunan batera sartzea.\nAlemaniako, Belgikako eta Holandako zenbait hiritan, Amsterdam-en batik bat, arrunta da prostitutak erakusleihoetan egotea.\nErrusiako eta Greziako eliza ortodoxoetan sartzeko, gizonek burua estalita eraman behar dute. Errusiako antzokietan eserita daudenei ez zaie bizkarra eman behar. Beraz, pantailari bizkar emanez hartu behar da esertzeko tokia.\nAlemaniako jatetxeetan, zure mahaian tokiren bat libre badago, ez da harritzekoa ezezagunen bat esertzea. Errumanian, jaten den bitartean, ez da serbileta hanka gainean jarri behar; mahai gainean baizik, platera ondoan, hain zuzen.\nFidji edo tahitiarren etxeetan ez da objekturik edo apaingarririk luzaro begiratu behar. Izan ere, jabeak objektua ematera behartzen ari zarela ulertuko du.\nJavako zenbait tokitan bikoteek soroan txortan egiten dute, uzta oparoa izan dadin.\nZeelanda Berrian ez da jendaurrean txiklerik jan behar.\nBai Australian, bai Zeelanda Berrian oso zorrotzak dira ordutegiarekin. Zeelanda Berrian, hala ere, zorrotzegiak dira, norbatekin zita eginez gero, hitzordua baino lehen iritsi behar da eta.


Bildarratzek Rajoyri eskatu dio "tax lease" delakoaren ingurukoak argitzea, euskal ontziolen sektorea berriz lehiakorra izan dadin\nJokin Bildarratz Senatuko Euzko Abertzaleak legebiltzar taldeko bozeramaileak Mariano Rajoy Espainiako Gobernuko presidenteari exijitu dio "tax lease" delakoaren inguruko ezbai eta zalantzak behin betiko argitzea, euskal ontzigintza sektorea berriz ere lehiakorra izan dadin eta albait arinen lan karga erakar dezan. "Zer egoeratan dago orain Espainiar Estatuak Europar Batasunari tax leaseren kasuan itzuli behar dizkion laguntasunen negoziaketa?" galdetu dio Bildarratzek Rajoyri, Senatuan Gobernuari Kontrola egiteko egin den bilkuran.\nBildarratzek bere azalpenean gogoratu duenez "Ontzigintza sektoreak egoera dramatikoa bizi izan du 2010 eta 2013 urte bitartean, eta egoera horrek ondorioak izan ditu estatu barruan zein nazioartean, eta horrek hainbat ontziola ixtea ekarri du. Tax-lease delakoaren baliogabetzea ekarri zuen laguntasun eredu hau aldi baterako etetea, eta nabarmen murriztu ditu Espainiako ontziolei eginiko kontratazioak". Euskal senatariak Europar Batasuna eta Estatuko Zerga Agentzia antzinako tax-leaseren arabera eginiko eragiketetan parte hartu zuten inbertsiogileek itzuli behar duten kopuruaren inguruan ados jartzen ez direla ikusirik, Espainiar Gobernuari galdetu nahi izan dio, Espainiak Europar Batasunari tax-leaseren auziagatik itzuli behar dizkion laguntasunen inguruko negoziaketaren oraingo egoera zein den jakiteko.\nHalaber, bozeramaile jeltzaleak argi eta garbi salatu nahi izan du zein den Sestaoko La Naval Ontziolen oraingo egoera. Bildarratz kezkatuta agertu da "Sestaoko La Naval Ontziolaren lan karga ezerezekoa delako. "Hile bukaeran irtengo da azken enkargua eta gero ez dago ezer". "Une honetan Lan Navaleko langileak giltzapetu egin dira lan karga exijitzeko hasi duten protesta kanpainaren barruan". Halaber,euskal senatariak" elkartasunezko agur adeitsua" bidali die ziurgabetasun egoera latzean aurkitzen diren 1500etik gora langileei. Bildarratzek esan bezala "finantzaketa emaileen inplikazioa edo Bruselak baimendutako zerga hobarien sistema edo tax -ease delakoa " ezinbestekoa da "Sestaoko La Naval bezalako ontziolek eskaintza lehiakorrak egiterik izan dezaten" .\nEAJ-PNVren taldeko senataria kritiko agertu da Espainiako Gobernuaren jarrerarekiko. "Tax-lease delakoa baliogabetzeak 25 hilabetetik gora iraun duen desafekzio prozesua ekarri du. Zigorra ezarri eta zazpi hilabete geroago eta itzultzeko epea amaitu eta hiru hilabete geroago, oraindik ez dira adostu itzuli behar den kopurua, ezta ordaindu behar diren kopuruak kalkulatzeko metodologia ere". Espainiako gobernuak arazoa konpontzeko bidea ireki behar du, Gobernuaren ekimenik eza ez dadila ontzigintza sektorearen zailtasunik handiena izan".\nPublicado por Jokin Bildarratz Sorron en 9:52\nel PP y el PSOE al final, siempre de acuerdo\nBildarratzek Rajoyri eskatu dio "tax lease" delako...\nBildarratzek Rajoyri "tax-lease" gaia argitzea esk...


Myndighetenes veivalg for et velfun...\nGela irekiaren adibide bat\nAurkezpena: iñigo balerdi tolosaldeatik Helburua: ikt planetan ikusi bezala, helburu asko gestio administratibora zuzendua, hau irakaskuntza/ikaskuntza prozesuan IKTen erabilpenaren adibide bat da. Adibidea: gela irekia\nTOLOSALDEA Goimailako LH Institutua

GELA IREKIA

Irakaskuntza/Ikaskuntza prozesuan IKTen erabilpenaren adibide bat.

\nJabetza intelektuala

Iñigo Balerdi Urrestarazu da ondorengo lan intelektualaren egilea; eta ondorioz, beraren eskubide moralaren, zehazki egiletasun eta osotasun eskubideen, titularra.

TKNIKA da erreprodukzio, banaketa, komunikazio publiko eta lanaren eraldaketa eskubideen titularra, modu esklusiboan eta doan munduko lurralde eremurako eta egilearen bizitza osoan eta bere heriotza eta 70 urte igaro arte

\nAurkibidea

Irakaslea

Modulua

Gela

IKTen erabilpena

Onurak

\nIrakaslea

Pilar Bilbao Otaola

Zientzia ekonomikoetan lizentziaduna

Administraritza eta Finantzak Alorguneko kidea

AF3 Ikasguneko Gestorea

\nModulua Administrazio eta finantzak prestakuntza zikloa. Enpresa-proiektua modulua. 2. maila. moduluan lan egiteko era praktikak egin eta entregatzearena da. 6.\nGela

Gelako Baliabideak:

Ordenadoreak

Proiektorea

Sare Informatikoa

Domeinuan/intranetan autentikatzeko erabiltzaile kontuak eta pasahitzak (bai irakasleak bai ikasleek)

\nGela

Gelako Baliabideen erabilpena:

Intranetarekin:

Dokumentazioa elkar trukatu

Agendaren erabilpena

Intraneta + Proiektorea:

Ikasleek/irakasleak lanak gelan aurkezteko

\nIKTen adibidea

iTolosaldea intraneta eta Proiektorea

Atalak:

Egutegia (azterketa, lan eta abarren datak eta epeak)

Dokumentuak (ikasleari azterketak, lanak, iradokizunak usteko lekua)

Praktikak (irakasleari lanak, azterketak emateko lekua)

\nEgutegia

Edukiak:

Azterketa egunak

Lanak eta beraien zuzenketak entregatzeko epeak

Errefortzu orduak

Irteerak

Gelako afariak

\nDokumentuak

Irakasleak ikasleari ondorengo dokumentuak pasatzeko edo gelan aurkezteko:

Apunteak

Praktiken enuntziatuak.

lanen zuzenketak.

Praktikei buruz iradokizunak.

\nPraktikak

Ikasleak irakasleari ondorengo lanak pasatzeko edo gelan aurkezteko:

Ariketen emaitzak

Aurkezpenak.

lanen zuzenketak.

\nIkaslearen lana 22.\nErabilpen datuak

Denera 9 formakuntza ziklo:

6 goi mailakoak

3 erdi mailakoak

Denera 104 modulu.

Goi-mailan zerbitzuetako zikloetan (inf eta admin) ia modulu guztiak eta ziklo industrialetan (mek, erregula, mant, eta galda) gutxienez 4 moduluk erabiltzen dute klasea atala.

Erdi mailakoekin datorren ikasturtean hasiko gara lantzen klasea atala (nahiz eta batzuk erabiltzen hasiak izan: elektrikoak)

Helburua: ikasle guztiek klasea atala erabiltzea

\nFormakuntza

Lehenengo urtean, formakuntza berezia eman zitzaien:

irakasleria

Ikasle talde bakoitzari

Gaur egun, formakuntza ematen zaie (adibideak jarriz eta aurreko ikasturteetan egin dena erakutsiz):

Alorreko irakastaldearen buruari (ikasgune gestorea).

Berak bere ikasguneko irakasleriari zabaltzen dio

Eta hauek klasean ikasleei

\nOnurak

Ikastetxeko edozein ordenadoretatik lanak ikusi, zuzendu eta entregatzeko aukera izatea. GELA IREKIA

Lanak zerbitzarian gordeak izan direnez, backup-ak ematen duen segurtasuna eta lasaitasuna.

Informazioa antolatuta izatea.

\nIrakaslearen iritzia

Informazioa sailkatuta izatea

IKTen zeharkako irakaskuntza

lanak eskura emateraen behar eza

Paperaren murrizketa handia

\nIkasleen iritzia

Zuzenketak egiteko erraztasuna.

Lanak entregatu izanaren ziurtasuna.

Paperaren murrizketa handia.

Hasierako zailtasuna; ohitura hartu arte

Arazo teknikoekin aurkitzea (emaila)

\nIkasleen iritzia 28.


ARGIA. Zur bera\nLandareak Zur bera\n2011-11-27\t0 0 Tweet\nHaritz amerikarra (Quercus rubra). Intsinis pinu beltza (Pinus radiata) bezala Ameriketatik ekarritako bi zuhaitzek nire udazkenaren paisaia erretzen dute. Akuiluak idiaren saihetsean bezala, sast! Sastatekoa begietan. Kolore deigarrienak, inondik ere, gustuko ez ditudan bi zuhaitz horienak. Ikaragarrizko zurak emango zituztenaren ustetan basozaleek ekarri eta hedatutakoak.